
Namo tassa bhagavato arahato sammasambuddhassa. 


Visuddhimagga nidānakathā 


Visuddhimaggo nāmāyam gantho pitakattayasārabhūto sakalaloke patipattidīpakaganthānam aggo 


t mw x 


tepitakabuddhavacanassa attham samkhipitvā sikkhattayasangahitam brahmacariyam paripunnam 
pakāsitam suvisadañca. Evam pasatthassetassa visuddhimaggassa nidanakathayapi bhavitabbameva. 
Tasmadani tampakasanatthamidam pañhakammam vuccati — 


**So panesa visuddhimaggo kena kato, kadā kato, kattha kato, kasmā kato, kimattham kato, 
kim nissāya kato, kena pakārena kato, kissa sakalaloke patthato *ti. 


Tattha kena katoti ācariyabuddhaghosattheravarena tepitakasangahatthakathākārena kato. 


Kada katoti amhakam bhagavato sammasambuddhassa sakalalokanathassa parinibbutikalato 
paccha dasame vassasatake (973 -buddhavasse) kato. 


Kattha katoti sīhaļadīpe anuradhapure mahāvihāre kato. 


Kasma katoti visuddhikamanam sadhujananam tadadhigamupayam sammapatipattinayam 
fiāpetukāmatāsankhātena attano ajjhāsayena sañcoditatta, sanghapālattherena ca ajjhesitattā kato. 


Ettha pana thatvā ācariyabuddhaghosattherassa uppatti kathetabbā, sā ca mahāvamse 
(cūļavamsotipi voharite dutiyabhāge) sattatimsamaparicchede pannarasādhikadvisatagāthāto (37, 215) 
patthāya bāttimsāya gāthāhi pakāsitāyeva. Katham? — 


Mahāvamsa-buddhaghosakathā 


215. Bodhimaņdasamīpamhi, jāto brāhmaņamāņavo; 
Vijjā-sippa-kalā-vedī, tisu vedesu pāragī. 


216. Sammā viññatasamayo, sabbavādavisārado; 
Vādatthī jambudīpamhi, āhiņdanto pavādiko. 


217. Vihārameka'māgamma, rattim pātafijalīmatam; 
Parivatteti sampuņņa-padam suparimaņdalam. 


218. Tattheko revato nāma, mahāthero vijāniya; 


mo. 


**Mahāpatiiio ayam satto, dametum vattatī *ti, so. 


219. “Ko nu gadrabharāvena, viravanto” ti abravi; 
**Gadrabhānam rave attham, kim jānāsī' ti aha tam. 


220. “Aham Jane” ti vutto so, otāresi sakam matam; 
Puttham puttham viyākāsi, viraddhampi ca dassayi. 


221. “Tena hi tvam sakam vāda-motārehī' ti codito; 
Pāļi' māhā bhidhammassa, attha” massa na so dhigā. 

222. Āha''kasse'sa manto”’ti,‘‘buddhamanto’”’ti so bravi; 
**Dehi metam’’ti vutte hi, **gaņha pabbajja tam” 'iti. 


223. Mantatthī pabbajitvā so, uggaņhi pitakattayam; 
Ekāyano ayam maggo, iti pacchā ta'maggahi. 


224. Buddhassa viya gambhīra-ghosattā nam viyākarum; 
Buddhaghosoti ghoso hi, buddho viya mahītale. 


225. Tattha ūāņodayam [fiāņodayam nāmapakaraņam idāni kuhificipi na dissati;] nama, katvā 
pakaraņam tadā; 
Dhammasangaņiyākāsi, kaccham so atthasālinim [idāni dissamānā pana atthasālinī 
sīhaļadīpikāyeva; na jambudīpikā; parato (54-55 pitthesu) esa āvibhavissati]. 


226. Parittatthakathaiceva [parittatthakathanti pitakattayassa sankhepato atthavaņņanābhūtā 
khuddakatthakathāti adhippetā bhavesu], kātum ārabhi buddhimā; 
Tam disvā revato thero, idam vacanamabravi. 


227. *'Pāļimattam idhānītam, natthi atthakathā idha [ettha sagībhittayārūļhā 
moggaliputtatissattherassa santikā uggahitā sissānusissaparamparātatā mūlatthakathā kasmā 
jambudīpe sabbaso antarahitāti vimamsitabbam]; 

Tathācariyavādā ca, bhinnarūpā na vijjare. 


228. Sīhaļatthakathā suddhā, mahindena matīmatā; 
Sangītittavamārūļham, sammāsambuddhadesitam. 


229. Sāriputtādigītafica, kathāmaggam samekkhiya; 
Kata sīhaļabhāsāya, sīhaļesu pavattati. 


230. Tam tattha gantvā sutvā tvam, māgadhānam niruttiyā; 
Parivattehi, sā hoti, sabbalokahitāvahā””. 


231. Evam vutte pasanno so, nikkhamitvā tato imam; 
Dīpam āgā imasseva [idassevāti imasseva mahanamarañño kale 953-975 buddhavasse; ayañca 
vassaparicchedo sīhaļarājavamsam nissāya dassito; yuropiyavicakkhaņānam pana matena 941- 
964 buddhavasse iti veditabbo; evamuparipi;]|, rañño kale mahāmati. 


232. Mahāvihāram sampatto, vihāram sabbasādhunam; 
Mahāpadhānagharam gantvā, sanghapālassa santikā. 


233. Sīhaļatthakatham sutvā, theravadañca sabbaso; 
**Dhammassāmissa esova, adhippayo” ti nicchiya. 


234. Tattha sangham samānetvā, **kātum atthakatham mama; 
Potthake detha sabbe’’ti, aha, vīmamsitum sa tam. 


235. Sangho gāthādvayam tassa dasi **sāmatthiyam tava; 
Ettha dassehi, tam disvā, sabbe demāti potthake”** [234-5 gāthāsu ayamatthayojanā— ““tattha 
mahāvihāre samgham mahānetvā samgha sannipātam kāretvā ācariyapubbaddhaghoso 
evamāha "atthakatham kātum sabbe pāļi-atthakathā-potthake mama dethā'ti; so samgho tam 
vīmamsitum samyuttanikāyato *antojatā”ttādikam ca *sīle patitthāyā tiādikam cati 
gāthādvayam tassa adāsi *ettha tava sāmatthiyam iiāņappabhāvam dasseti; tam disvā sabbe 

potthake dema'tivatva” ti; iminā pana ayamatthā dassito hoti **ācariya buddhaghoso 
visuddhimaggam karonto tadeva gathadvayam oloketvā, kiñcipi aññam potthakam anoloketvā 
akāsī” ti; tassa panatthassa yuttāyuttavicāraņā parato (39-49-pitthesu) agamissati]. 


236. Pitakattaya'mettheva, saddhim atthakathaya so; 
Visuddhimaggam nāmā kā, sangahetvā samasato. 


237. Tato sangham samūhetvā, sambuddhamatakovidam; 
Mahābodhisamīpamthi, so tam vācetu mārabhi. 


238. Devatā tassa nepuññam, pakāsetum mahājane; 
Chādesum potthakam sopi, dvattikkhattumpi tam akā [238 gāthāya ayamattho— **devatā tassa 
buddhaghosassa nepuññam nipuņatiiiāppasāvam mahājanassa pakāsetum tena likhitam 
visuddhimaggapotthakam chādesum paticchādetvā apassiyabhāvam pāpetvā thapesum; sopi 
buddhaghoso dutiyampi tam likhi, tampi devatā chadesum; tatiyampi likhī” ti; tena vuttam 
**dvattikkhattumpi tam akā ti; idameva mahāvamsavacanam nissāya vittāretvā kathitāya 
buddhaghosuppattiyā nāma kathāla ekaratteneva visuddhimaggassa tikkhattumpi likhitvā 
nitthāpitabhāvo pakāsito; īdisī pana kathā bahūnam vimhayajananīpi parikkhakānam 
samsayajananī hoti; tasmā imissāpi vicāraņā parato (47-8-pitthesu) dassiyissati]. 


239. Vācetum tatiye vāre, potthake samudāhate; 
Potthakadvaya” maīifiampi, saņthapesum tahim maru. 


240. Vācayimsu tadā bhikkhū, potthakattaya mekato; 
Ganthato atthato vāpi, pubbāparavasena vā. 


241. Theravādehi pāļīhi, padehi byañjanehi vā; 
Aūīfiathattamahū neva, potthakesupi tīsupi. 


242. Atha ugghosayī sangho, tutthahattho visesato; 
Nissamsayam'sa metteyyo, iti vatvā punappunam. 


243. Saddhim atthakathāyā” dā, potthake pitakattaye; 
Ganthākare vasanto so, vihāre dūrasankare. 


244. Parivattesi sabbāpi, sīhaļatthakathā tadā; 
Sabbesam mūlabhāsāya, māgadhāya niruttiyā. 


245. Sattānam sabbabhāsānam, sā ahosi hitāvahā; 
Theriyācariyā sabbe, pāļim viya ta maggahum. 


246. Atha kattabbakiccesu, gatesu parinitthitim; 
Vanditum so mahābodhim, jambudīpam upāgamī ti [so mahābodhi vanditum jambudīpam 
upāgamīti idam vacanam purimavacanehi asamsattham viya hoti; pubbe hi 
**ācariyabuddhaghoso bodhimaņdasamīpe jāto’”’ti ca, **sīhaļadīpam gantvā sīhaļatthakathāyo 
māgadhabhāsāya parivattehīti tassācariyena revatattherena vutto''ti ca vuttam; tasmā idhāpi 
ācariyabuddhaghosassa pavatti tadanurūpā ““ta bhāsāparivattitatthakathāyo ādāya 
sāsanujjotanattham jambudīpam upāgamī ti evamādinā sāsanujjotanamīlikā eva bhavitum 
arahati, na pana mahābodhivandanamīūlikāti]. 

Ayañca pana mahāvamsakathā 1950 - kharistavasse hābadamahāvijjālayamuddaņayante 

romakkharena mudditassa visuddhimaggapotthakassa purecārikakathāyam **anekānettha atthi 

vicāretabbānī” ti vatvā dhammanandakosambinamakena vicakkhanena vicāritā. Tamettha 
yuttāyuttavicinanāya dassetvā anuvicaranampissa karissāma. 


Jātidesavicāraņā 


1. Tattha hi tena dhammānandena **buddhaghoso bodhimaņdasamīpe (buddhagayāyam) jātoti na 
yuttameta'”nti vatvā tamsādhanatthāya cattāri byatirekakāraņāni dassitāni. Katham? 


(Ka) *'buddhaghosena pakāsitesu tamkālikavatthūsu ekampi tam natthi, yam magadhesu 
uppanna'”nti pathamam kāraņam dassitam. Tadakāraņameva. Ācariyabuddhaghosatthero hi 
sangahatthakathāyo karonto porāņatthakathāyoyeva samkhipitvā, bhāsāparivattanamattena ca visesetvā 
akāsi, na pana yam vā tam vā attano ditthasutam dassetvā. Vuttafihetam ācariyena — 


**Samvaņņanam tafica samārabhanto, 
Tassā mahāatthakatham sarīram; 
Katvā mahāpaccariyam tatheva, 
Kurundināmādisu vissutāsu. 


Vinicchayo atthakathāsu vutto, 

Yo yuttamattham apariccajanto; 

Athopi antogadhatheravādam, 

Samvaņņanam samma samārabhissa”'nti [pārā. attha. 1.ganthārambhakathā] ca. 


**Tato ca bhāsantarameva hitvā, 
Vittharamaggañca samāsayitvā; 
Vinicchayam sabbamasesayitvā, 
Tantikkamam kiūci avokkamitvā. 


Suttantikānam vacanānamattham, 

Suttānurūpam paridīpayantī; 

Yasmā ayam hessati vaņņanāpi, 

Sakkacca tasmā anusikkhitabbā” ti [pārā. attha. 1.ganthārambhakathā] ca. 


Yatheva ca ācariyabuddhaghosena attano atthakathāsu tamkālikāni māgadhikāni vatthūni na 
pakāsitāni, tatheva sīhaļikānipi dakkhiņaindiyaratthikānipi. Na hi tattha vasabharājakālato (609-653 - 
buddhavassa) pacchā uppannavatthūni ditthāni thapetvā mahāsenarājavatthum [pārā. attha. 2.236-237|, 
ācariyo ca tato tisatamattavassehi pacchātare mahanamarañño kale (953-975-bu-va) 
sīhaļadīpamupāgato. Tasmā atthakathāsu tamkālikamāgadhikavatthūnam appakāsanamattena na sakkā 
takkattā na māgadhikoti ñatunti. 


[Kha) punapi tena **sabbesupi buddhaghosaganthesu uttaraindiyadesāyattam paccakkhato ditthassa 
viya pakāsanam natthī''ti dutiyam kāraņam dassitam. Tassapi akāraņabhāvo purimavacaneneva 
veditabbo. Apica sāratthappakāsiniyā nama samyuttatthakathāyam, sumangalavilāsiniyā nama 
dīghanikāyatthakathāyafica vuttasamvaņņanāvyapi veditabbo. Tattha hi — 


**Yatheva hi kalambanadītīrato rājamātuvihāradvārena thūpārāmam gantabbam hoti, evam 
hirafiiiavatikāya nama nadiyā pārimatīrato sālavanam uyyānam. Yathā anurādhapurassa 
thūpārāmo, evam tam kusinārāya hoti. Thūpārāmato dakkhiņadvārena nagaram pavisanamaggo 
pācīnamukho gantvā uttarena nivattati, evam uyyānato sālapanti pācīnamukhā gantvā uttarena 
nivattā. Tasmā tam upavattananti vuccatī' "ti [sam. ni. attha. 1.1.186; dt. ni. attha. 2.198] — 

Paccakkhato ditthassa viya pakasanampi dissateva. Tampi pana poranatthakathahi 
bhasaparivattanamattamevati gahetabbam, tādisāya atthasamvannanaya mahāmahindattherakālatoyeva 
pabhuti vuttāya eva bhavitabbattāti. 


[Ga) punapi tena **uņhassāti aggisantāpassa, tassa vanadāhādīsu sambhavo veditabbo'”*ti 
visuddhimagge (1, 30-pitthe) vuttasamvaņņanam pakāsetvā **tassā panassa avahasanīyabhāvo 
pākatoyevā” ti ca hīļetvā **indiyaratthe pana uttaradesesu gimhakāle vatthacchādanarahitā 
mānusakāyacchavi sūriyasantāpena ekamsato dayhati, tam na jānanti dakkhiņaindiyadesikā "ti tatiyam 
kāraņam daļhatarabhāvena dassitam. Tattha pana yadi *'*sūriyasantāpena ekamsato dayhatī' ti etam 
ujukato sūriyarasmisantāpeneva daddhabhāvam sandhāya vucceyya, evam sati 
damsamakasavātātapasarīsapasamphassānanti pade ātapasaddena samānatthattā na yuttameva. 
Yadi pana sūriyasantāpasafijātena uņhautunā daddhabhāvam sandhāya vucceyya, evam sati 
uttaraindiyadesesu, afifiattha ca tādisesu atiuņhatthānesu sūriyasantāpasafijātassa uņhautuno patighātāya 
cīvaram senāsanaīica patisevīyatīti ayamattho na na yutto. Tathā hi vuttam vinayatthakathāyam (3, 58) 


**Sītam uņhanti utuvisabhāgavasena vutta””nti. 


Sa pana visuddhimagge padatthasamvaņņanā porāņasuttantatthakathāhi āgatā bhaveyya. Tathā hi 
vuttam papaūicasūdaniyā nama majjhimanikāyatthakathāya sabbāsavasuttavaņņanāyam (1, 58) 
*suņhanti cettha aggisantāpova veditabbo, sūriyasantāpavasena panetam vatthu vutta "nti. Ettha ca 
sacāyamattho ācariyena attano mativasena vutto assa, tassa vatthussa porāņatthakathāyam vuttabhāvaīica 
tassā atthasamvaņņanāya attano matibhavañca yuttabhāvafica pakāseyya. Ācariyo hi yattha yattha 
porāņatthakathāsu avuttattham visesetvā dasseti, tattha tattha tādisam fiāpakavacanampi pakāsetiyeva, 
yathā sumangalavilāsiniyam (1, 72) **ettha āņattiyanissaggiyathāvarāpi payogā yujjanti, atthakathāsu 
pana anāgatattā vīmamsitvā gahetabbā” ti vacanam, yathā ca papaūcasūdaniyam (1, 30) 
*tavicāritametam porāņehi, ayam pana attano matī ti vacanam. Na cettha kiūicipi itāpakavacanam 
pakāsitam. Tasmā **yadetam *uņhassāti aggisantāpassā ti ca, *uņhanti cettha aggisantāpova 
veditabbo'ti ca vacanam, etam porāņasuttantatthakathāvacana ”nti veditabbanti. 


(Gha) punapi tena **papaūicasūdaniyā nama majjhimanikāyatthakathāyam gopālakasuttam 
samvaņņento [ma. ni. attha. 1.350] buddhaghoso *magadhavideharatthānam antare gangāya nadiyā 
majjhe vālukatthaladīpakā atthī ti saddahati maññe. Buddhaghosena pana ditthagangā sīhaļadīpe 
mahāveligangāyeva, na pana indiyaratthikānam setthasammatā mahāgangāti pākatoyevāyamattho'*ti 
catuttham kāraņam dassitam. Tam pana idāni mahāgangāya majjhe tasmim thāne tādisam dīpakam 
adisvā **pubbepi evameva bhaveyyā ti ekamsato gahetvā vuttavacanamattameva. Nadiyo pana 
sabbadāpi tenevākārena titthantīti na sakkā gahetunti pākatoyevāyamattho. Tasmā yathā pubbe tassa 
gopālassa kale tasmim thāne majjhe gangāya tādisā dīpakā samvijjamānā ahesum, tatheva 
porāņatthakathāsu esa attho samvaņņito, tadeva ca vacanam ācariyena bhāsāparivattanam katvā 
pakāsitanti evameva gahetabbam. Tasmā tampi akāraņamevāti. 


Brāhmaņakulavicāraņā 


2. Atha **brāhmaņamāņavo ti padampi tena evam vicāritam — 


(Ka) *'buddhaghoso *brāhmaņakulajāto'ti na sakkā gahetum. Kasma vedakālato patthāya 
yāvajjatanā sabbepi brāhmaņā 


Brāhmaņosya mukhamāsīdi, bāhū rājanya? Kata?; 


Ūrī tadasya yada vagya?, Padbhyām gūdro ajāyatā””ti [iruveda, 10-maņdala, 90; tathā athava 
6 veda 19, 6, 6]. 

Imam purisasuttam nama mantam jānantīti saddahiyā. 


Ayam panassā attho — *brāhmaņo assa (brahmuno) mukham āsi. Bāhū rajañño kato, khattiyā assa 
bāhūti vuttam hoti. Yo vesso, so assa ūrū. Suddo assa pādehi ajāyT ti. 

Buddhaghoso pana ‘paņqditabrāhmaņo’ti ñatopi tam gatham na aññasi. Tathā hi tena 
bandhupadapaccati padassa atthavannanayam “tesam kira ayam laddhi — brāhmaņā brahmuno mukhato 
nikkhantā, khattiyā urato, vessā nābhito, sudda januto, samana pitthipādato ti [dī. ni. attha. 1.263; ma. ni. 
attha. 1.508] tissā vedagāthāya asamānattho vaņņito ti. 


Ayam panettha anuvicāraņā — yadi ca tamkālikānampi brāhmaņānam laddhi tatheva bhaveyya yathā 
etissam gāthāyam vuttā, sā catthavaņņanā ācariyassa matimattā. Evam sati sā vicāraņā yuttā bhaveyya. 
Etissam pana gāthāyam *'*brāhmaņosya mukhamāsīdi”'ti pathamapādena **brāhmaņā brahmuno mukhato 
jāta’’ti attho ujukato na labbhati. Buddhakāle pana brāhmaņānam laddhi **brāhmaņā brahmuno mukhato 
jātā ti evameva ahosīti pākatoyevāyamattho. Tathā hi dīghanikāye pāthikavagge aggaññasutte (3, 67) 


**Dissanti kho pana vāsettha brāhmaņānam brāhmaņiyo utuniyopi gabbhiniyopi 
vijāyamānāpi pāyamānāpi. Te ca brāhmaņā 0 yonijāva samana evamāhamsu — brāhmaņova 
settho vaņņo, hina aññe vaņņā. Brāhmaņova sukko vaņņo, kanha aññe vaņņā. Brāhmaņāva 
sujjhanti, no abrāhmaņā. Brāhmaņāva brahmuno puttā orasā mukhato jātā brahmajā 
brahmanimmitā brahmadāyādāti. Te brahmānaficeva abbhācikkhanti, musā ca bhāsanti, bahuñca 
apuññam pasavantī ti — 


Bhagavatā mahākāruņikena vāsetthabhāradvājānam brāhmaņamāņavakānam bhāsitam, tehi ca tam 
abhinanditam. Te pana dvepi māņavakā jātivasena parisuddhabrāhmaņā ceva honti tiņņampi vedānam 
pāraguno ca. Tasmā **brāhmaņā brahmuno mukhato nikkhantā””*ti vacanassa tamkālikānam 
brāhmaņānam laddhivasena vuttabhāvo pākatoyeva. Yathā cetam, evam **khattiyā urato, vessā nābhito, 
suddā jāņuto, samana pitthipādato' ti vacanampi **tamkālikabrāhmaņānam laddhiññuhi 
porāņatthakathācariyehi vutta'”nti saddahitvā ācariyabuddhaghosena tam sabbam porāņatthakathāto 
bhāsāparivattanamattena visesetvā pakāsitam bhaveyya. Tasmā tāyapi vedagāthāya ācariyassa 
abrāhmaņabhāvasādhanam anupapannamevāti. 


(Kha) punapi tena ācariyabuddhaghosattherassa abrāhmaņabhāvasādhanattham dutiyampi kāraņam 
evamāhatam — 


**Brāhmaņaganthesu gabbhaghātavācakam bhrūnahāti padam pāļiyam bhūnahu (bhūnahano) iti 
dissati. Māgaņdiyasutte bhariyāya methunasamvāsābhāvena uppajjanārahagabbhassa nāsakattam 
sandhāya māgaņdiyo paribbājako bhagavantam *bhūnahu (bhūnahano) samaņo gotamo'ti [ma. ni. 2.207 
ādayo] aha. Tam buddhaghoso na jānātīti pākatoyeva tadatthasamvaņņanāya. Tattha hi tena bhūnahunoti 
(bhūnahanassā) padam *hatavaddhino mariyādakārakassā'ti [ma. ni. attha. 2.207] vaņņita” nti. 


Tampi ayuttameva. Na hi māgaņdiyena photthabbārammaņāparibhogamattameva sandhāya 
bhūnahubhāvo vutto, atha kho channampi lokāmisārammaņānam aparibhogam sandhāya vutto. 
Tasmifihi sutte — 


**Cakkhum kho māgandiya rūpārāmam rūparatam rūpasammuditam, tam tathāgatassa 
dantam guttam rakkhitam samvutam, tassa ca samvarāya dhammam deseti, idam nu te etam 
magandiya sandhāya bhāsitam *bhūnahu samaņo gotamo'ti. Etadeva kho pana me bho gotama 
sandhāya bhāsitam *bhūnahu samaņo gotamo'ti. Tam kissa hetu, evañhi no sutte ocaratīti...pe... 
mano kho māgandiya dhammārāmo dhammarato dhammasammudito, so tathāgatassa danto gutto 

rakkhito samvuto, tassa ca samvarāya dhammam deseti, idam nu te etam magandiya 
sandhaya bhasitam *bhūnahu samano gotamo”'ti. Etadeva kho pana me bho gotama sandhaya 
bhāsitam *bhūnahu samano gotamo'ti. Tam kissa hetu, evañhi no sutte ocaratī ti [ma. ni. 2.207 
ādayo]. 


~ wm 


Evam bhagavato ca anuyogo māgaņdiyassa ca patiñña āgatā. 


Ettha hi methunappatisevanavasena photthabbarammanaparibhogahetu eva gabbhapatitthanam 
sambhavatīti tadaparibhogameva sandhāya **bhūnahū''ti vattum arahati, tadaññesam pana pañcannam 
rūpādiārammaņānam, tatthapi visesato dhammārammaņassa suddhamanoviññanena paribhogahetu natthi 
kiñci gabbhapatitthānanti tesam aparibhogam sandhāya bhūnahūti vattum na arahatiyeva, māgaņdiyena 
pana sabbānipi tani sandhāya vuttabhāvo patiññato, kāraņaticassa dassitam *'*evafihi no sutte ocaratī” ti. 
Tasmā kiñcapi dāni brāhmaņaganthesu bhūnahu- (bhrūnahā) saddo gabbhaghātanatthe dissati, 
māgaņdiyasutte paneso attho na yujjatīti ācariyena **hatavaddhi mariyādakārako *ti ayamevattho 
porāņatthakathāya bhāsāparivattanavasena pakāsitoti veditabbo. 


(Ga) punapi tena *'idampana buddhaghosassa abrāhmaņabhāvasādhakam pacchimakāraņam, so hi 
visuddhimagge sīlaniddese (1, 31) brāhmaņānam parihāsam karonto ‘evam iminā 
piņdapātapatisevanena purāņafica jighacchāvedanam patihankhāmi, navafica vedanam 
aparimitabhojanapaccayam āharahatthaka alamsātaka tatravattaka kākamāsaka 
bhuttavamitakabrāhmaņānam aññataro viya na uppādessāmīti patisevatī ti aha. Idam pana ekassa 
bhinnabrāhmaņaladdhikassāpi vacanam siyāti tadeva daļhakāraņam katvā na sakkā *buddhaghoso 
abrāhmaņo ti vattu” nti tatiyam kāraņam vuttam. Tam pana atisamvejanīyavacanameva. Na hetam 
ācariyena brāhmaņānam parihāsam kātukāmena vuttam, na ca tam parihāsavacanena 
samyojetabbatthānam, aiītadatthu yathābhūtamattham dassetvā sabrahmacārīnam 
ovādānusāsanidānavasena vattabbatthānam, tathāyeva ca ācariyena vuttam. Tathā hi ye loke 
paradattūpajīvino samana vā brāhmaņā vā aññe vapi ca puggalā, te paccavekkhaņafāāņarahitā asamvare 
thitā kadāci atipaņītam rasam pahūtam laddhā aparimitampi bhufijeyyum, visesato pana brāhmaņā 
lokikavatthuvasena ca, jātakādisāsanikavatthuvasena ca tādisā ahesunti pākatā. Imasmitīhi loke 
vassasatasahassehi vā vassakotīhi va aparicchinnaddhāne ko sakkā vattum **nedisā bhütapubba” ti. 
Tasmā tādisehi viya na aparimitabhojanehi bhavitabbanti ovādānusāsanidānavaseneva vuttam. Tadevam 
atthasamhitampi samānam ayonisomanasikaroto anatthameva jātam, yathā sabhariyassa 
māgaņdiyabrāhmaņassa anāgāmimaggaphalatthāyapi desitā gāthā [dha. pa. attha. 1.sāmāvatīvatthu] 
tesam dhītuyā anatthāya samvattatīti samvegoyevettha brūhetabboti. 


Patanjalivādavicāraņā 


= 4. 


3. Atha tena *'*pātafijalīmatam parivattetī' "ti vacanampi evam vicāritam. 


(Ka) *'buddhaghoso pataiijalissa vā aññesam vā uttaraindiyaratthikānam vādam appakameva 
aññasi. Pataiijalivādesu hi anima laghimāti idameva dvayam dassesi [visuddhi. 1.144] tatuttari 
yogasuttam ajānanto, patafijalivādassa ca tuletvā dīpanā tassa ganthesu na dissati, patafijalinā 
katapakaraņafica patafijalīti nāmamattampi ca tattha dīpitam natthi. Visuddhimagge pana 
paūiiiāābhūminiddese *pakativādīnam pakati viyā ti [visuddhi. 2.584] pakativāda (samkhyāvāda) 
nāmamattam pakāsitam, tattheva ca ‘pațiññā hetūtiādīsu hi loke vacanāvayavo hetūti vuccatī ti 
[visuddhi. 2.595] udāharitam, tena itāyati *buddhaghoso indiyatakkanayadīpake iiāyaganthasmim kiūici 
mūlabhāgamattam aparipuņņam jānātī ti”. 


Tam pana sabbampi kevalam ācariyassa abbhācikkhaņamattameva. Atigambhīrassa hi 
atigarukātabbassa suparisuddhassa pitakattayassa atthasamvaņņanam karontena suparisuddhoyeva 

palinayo ca atthakathānayo ca porāņatheravādā cati tdisayeva atthā pakasetabba, yam vā pana 
atthasamvannanaya upakarakam saddavinicchayapatisamyuttam lokiyaganthavacanam, tadeva ca 
yatharaham pakāsetabbam, na pana anupakaranipi tamtamganthatakkattunāmāni ca, tehi vuttavacanāni 
ca bahūni, na ca tesam appakasanena ““na te atthakathācariyo jānātī' *ti vattabbo. Yadi hi yam yam 
lokiyagantham attanā jānāti, tam sabbam anupakarampi attano atthakathāyamānetvā pakāseyya, 


ativitthārā ca sā bhaveyya aparisuddhā ca asammānitā ca sasanikaviññuhtti ācariyena patañjalivadadayo 


= = 4 x= 


"na= 


ekadesam disvā sabbopi samuddo edisoti fiāyati. Ācariyo pana yattha yattha vedapatisamyuttavacanāni 
āgatāni, tattha tattha vedaganthehipi kiñci kifici ānetvā pakāsesiyeva. Tathā hi ācariyena 
sumangalavilāsiniyvam nama dīghanikāyatthakathāyam — 


**Tiņņam vedānanti iruvedayajuvedasāmavedāna””nti [dī. ni. attha. 1.256] ca, 


*sItihāsapaūcamānanti athabbaņavedam catuttham katvā itiha asa itiha āsāti 
īdisavacanapatisamyutto purāņakathāsankhāto itihāso paficamo etesanti itihāsapaficamā, tesam 
itihāsapaficamānam vedāna' 'nti [dī. ni. attha. 1.256] ca, 


**Yittham vuccati mahāyāgo ti [dī. ni. attha. 1.170-172|] ca, 


*t Aggihomanti evarūpena dārunā evam hute idam nama hotīti aggijuhanam. 
Dabbihomādīnipi aggihomāneva, evarūpāya dabbiyā īdisehi kaņādīhi hute idam nāma hotīti 


evam pavattivasena pana visum vuttānī 'ti [dī. ni. attha. 1.21] ca, 


**Sāsapādīni pana mukhena gahetvā aggimhi pakkhipanam, vijjam parijappitvā juhanam vā 
mukhahoma 'nti [dī. ni. attha. 1.21] ca — 


Evamādinā vedapatisamyuttavacanāni vedaganthānurūpato vaņņitāni. Tāni ca porāņatthakathāto 
bhāsāparivattanavasena vuttānipi bhaveyyum, vedaganthesu pana akovidena yāthāvato 
bhāsāparivattanam kātumpi na sukarameva, tasmā ācariyassa vedaganthesu kovidabhāvopi pākatoyeva. 
Evam vedaganthesu ca tadaññalokiyaganthesu ca sukovidasseva samānassa tesam vitthārato 
appakāsanam yathāvuttakāraņenevāti veditabbam. 


Api ca ācariyo attano ganthārambheyeva — 


**Tato ca bhāsantarameva hitvā, 

Vitthāramaggafica samāsayitvā; 

Vinicchayam sabbamasesayitvā...pe... 

Yasmā ayam hessati vaņņanāpī ti [pārā. attha. 1.ganthārambhakathā] ca. 


** Apanetvāna tatoham, sīhaļabhāsam manoramam bhāsam; 
Tantinayānucchavikam, āropetvā vigatadosam. 


Samayam avilomento, therānam theravamsapadīpānam; 

Sunipuņavinicchayānam, mahāvihāre nivāsinam; 

Hitvā punappunāgata-mattham attham pakāsayissāmī ti [dī. ni. attha. 1.ganthārambhakathā] 
ca— 


Evam porāņatthakathānam bhāsāparivattanasamkhipanavaseneva visesetvā abhinavatthakathāyo 


karissāmīti patiññam katvā yathapatiññatameva akāsi, na attano fitāņappabhāvena visesetvātipi 
veditabbam. Tasmā atthakathāsu patafijalivādādīnam vitthārato appakāsanamārabbha *'*buddhaghoso 

abbhacikkhanamattamevati. 


Kabbasatthavicarana 


4. Punapi so evamāha ““kiñcapi buddhaghoso ramayanamahabharatasankhatanam 
mahakabbasatthanam sukusalo viya na dissati, tathapi tani dassesi. Katham? Akkhananti 
bhāratayujjhanādikam, tam yasmim thane kathīyati, tattha gantumpi na vattattti [dī. ni. attha. 1.13] ca, 
tassa (samphapalapassa) dve sambhārā bhāratayuddhasītāharaņādiniratthakakathāpurekkhāratā 
tathārūpikathākathanaticāti [dī. ni. attha. 1.8] ca dassesī”' ti. 


Tam pana purimavacanatopi ahetukataram kevalam anādarīkaraņamattameva. Atigambhīratthassa 
hi atigarukaraņīvassa pitakattayassa atthasamvaņņanāyam niratthakassa 
samphapalāpasamudāyabhūtassa kabbasatthassa vitthārato pakāsanena kim siyā payojanam, aññadatthu 


x= 


sāyevassa asammānitā, anādariyā ca viññüuhtti. 


Bāhusaccaguņamakkhanam 


5. Punapi dhammānando ācariyassa bāhusaccaguņam makkhetukāmo evamāha — **tassa 
(buddhaghosassa) samayantarakovidasankhātam bāhusaccam na tato uttaritaram hoti, yam ādhunikānam 
ganthantarakovidānam sīhaļikabhikkhūnam yam vā ekādasame kharistavassasatake (1001-1100) 
uppannānam dakkhiņaindiyaratthikānam anuruddha-dhammapālādīnam bhikkhūna” nti. 


Tam pana sabbathāpi ayuttavacanameva. Yadi hi ādhunikā vā sīhaļikabhikkhū, porāņā vā 
ācariyaanuruddha-dhammapālattherādayo samayantarabāhusaccavasena ācariyabuddhaghosena samana 
vā uttaritarā vā bhaveyyum, te ācariyabuddhaghosattherassa atthakathāhi anāraddhacittā hutvā tato 
sundaratarā paripuņņatarā ca abhinavatthakathāyo kareyyum, na pana te tathā karonti, na kevalam na 
karontiyeva, atha kho tesam ekopi na evam vadati *taham buddhaghosena bāhusaccavasena samasamoti 
va uttaritaro ti va, aññadatthu te ācariyassa atthakathāyoyeva samvaņņenti ca upatthambhenti ca, 
ācariyatthāne ca thapenti. Tenetam fiāyati sabbathāpi ayuttavacananti. 


Mahāyānikanayavicāraņā 
6. Puna so tāvattakenāpi asantuttho ācariyam avamaññanto evamāha — **'mahāyānanikāyassa 
padhānācariyabhūtānam assa ghosa-nāgajjunānam nayam vā, nāmamattampi vā tesam na jānāti maññe 
buddhaghosoti. Tam pana ativiya adhammikam niratthakafica niggahavacanamattameva. Na hi 
nikāyantarikānam vādanayānam attano atthakathāyam appakāsanena so te na jānātīti sakkā vattum. 


Nanu ācariyena āgamatthakathāsu ganthārambheyeva — 


**Samayam avilomento, therānam theravamsapadīpānam; 
Sunipuņavinicchayānam, mahāvihāre nivāsina 'nti ca, 


Idhāpi visuddhimagge — 


**Mahāvihāravāsīnam, desanānayanissitam; 
Visuddhimaggam bhāsissa”*nti [visuddhi. 1.2] ca, 


**Tassā atthasamvaņņanam karontena vibhajjavādimaņdalam otaritvā ācariye 
anabbhācikkhantena sakasamayam avokkamantena parasamayam anāyūhantena suttam 

appatibahantena vinayam anulomentena mahapadese olokentena dhammam dīpentena 
attham sañgahentena tamevattham punarāvattetvā aparehipi pariyayantarehi niddisantena ca 


yasma atthasamvaņņanā kātabbā hot” ti [visuddhi. 2.581] ca, 


**Sāsanam panidam nānā-desanānayamaņditam; 
Pubbācariyamaggo ca, abbocchinno pavattati; 
Yasmā tasmā tadubhayam, sannissāyatthavaņņanam; 
Ārabhissāmi etassā”'ti [visuddhi. 2.581] ca, 


Patiññam katvā yathāpatiniiiātappakāreneva atthakathāyo kata. Evametāsam karaņe kāraņampettha 
pakāsetabbam, tasmā dāni tampakāsanattham sammāsambuddhassa parinibbutikālato patthāya yāva 
ācariyabuddhaghosassa kālo, tāva sāsanappavattikkamampi vakkhāma. 


Sāsanappavattikkamo 


Bhagavato hi parinibbutikālato pacchā vassasatabbhantare buddhasāsane kocipi vādabhedo nāma 
natthi. Vassasatakāle pana dutiyasangītikārehi therehi nikkaddhitā vajjiputtakā bhikkhū pakkham 
labhitvā dhammañca vinayaīica aññatha katvā mahāsangītināmena visum sangītimakamsu. Tadā 
sangītidvayārūļhapurāņadhammavinayameva sampaticchantānam therānam gaņo theravādoti ca 
tadaññesam mahāsanghikoti ca voharīyanti. 


Puna mahāsanghikato (1) gokuliko (2) ekabyohārikoti dve ācariyagaņā uppannā. Puna gokulikato 
(3) paññattivado (4) bāhuliko (bahussutiko)ti dve uppannā. Puna bāhulikatopi (5) cetiyavādigaņo 
uppannoti ete pafica mūlabhūtena mahāsanghikena saha cha pātiyekkā ācariyagaņā ahesum. 


Visuddhattheravādatopi (1) mahisāsako (2) vajjiputtakoti dve ācariyagaņā uppannā. Puna 
mahisāsakato (3) sabbatthivādo (4) dhammaguttikoti dve uppannā. Puna sabbatthivādatopi (5) 
kassapiyo, tatopi (6) sankantiko, tatopi (7) suttavādīti tayo uppannā. Vajjiputtakatopi (8) 
dhammottariyo (9) bhaddayāniko (10) channāgāriko (11) sammitiyoti cattāro uppannāti te ekādasa 
mūlabhūtena visuddhattheravādena saha dvādasa ācariyagaņā ahesum. Iti ime ca dvādasa purimā ca 
chāti atthārasa ācariyagaņā dutiyatatiyasangītīnam antare jātā ahesum. 


Tesu mūlabhūto theravādagaņoyeva porāņadhammavinayagaruko hutvā anūnamanadhikam 
kevalaparipuņņam parisuddham porāņikam dhammavinayam dhāresi. Itare pana sattarasa bhinnagaņā 
porāņikam dhammavinayam aññatha akamsu. Tena tesam dhammavinayo katthaci ūno katthaci adhiko 
hutvā aparipuņņo ceva ahosi aparisuddho ca. Tena vuttam dīpavamse paficamaparicchede — 


30. *'Nikkaddhitā pāpabhikkhī, therehi vajjiputtakā; 
Aññam pakkham labhitvāna, adhammavādī bahū jana. 


31. Dasasahassā samāgantvā, akamsu dhammasangaham; 
Tasmāyam dhammasangīti, mahāsangītīti vuccati. 


32. Mahāsangītikā bhikkhū, vilomam akamsu sāsane; 
Bhinditvā mūlasangaham, aññam akamsu sangaham. 


33. Aññatra sangahitam suttam, aññatra akarimsu te; 
Attham dhammañca bhindimsu, vinaye nikāyesu ca paīicasu...pe... 


49. Attham dhammañca bhindimsu, ekadesafica sangaham; 


www.tipitaka.org Vipassana Research Institute 


Page 11 sur 43 


Ganthañca ekadesañhi, chaddetvā aññam akamsu te. 


50. Nāmam lingam parikkhāram, ākappakaraņīyāni ca; 
Pakatibhāvam jahitvā, tafica aññam akamsu te. 


51. Sattarasa bhinnavādā, ekavādo abhinnako; 
Sabbevatthārasa honti, bhinnavādena te saha. 


52. Nigrodhova mahārukkho, thera vādānamuttamo; 
Anūnam anadhikatica, kevalam jinasāsanam; 
Kantaka viya rukkhamhi, nibbattā vādasesakā. 


53. Pathame vassasate natthi, dutiye vassasatantare; 
Bhinnā sattarasa vada, uppannā jinasāsane” ti [kathā. attha. nidānakathā]. 


Asokarañño ca kale parihīnalābhasakkārā aññatitthiya lābhasakkāram patthayamānā bhikkhūsu 
pabbajitvā sakāni sakāni ditthigatāni dīpenti “ayam dhammo, ayam vinayo, idam satthusāsana”"nti. 
Bhikkhūnam santike pabbajjam alabhamānāpi sayameva kese chinditvā kāsāyāni vatthāni acchādetvā 
vihāresu vicarantā uposathakammādikaraņakāle sanghamajjham pavisanti, te bhikkhusanghena 
dhammena vinayena satthusāsanena niggayhamānāpi dhammavinayānulomāya patipattiyā asaņthahantā 
anekarūpam sāsanassa abbudañca malafica kantakañca samutthāpenti. Keci aggim paricaranti, keci 
paficātape tapanti, keci adiccam anuparivattanti, keci dhammaīica vinayatica vobhindissāmāti tathā tathā 
paggaņhanti. Tadā bhikkhusangho na tehi saddhim uposatham vā pavāraņam vā akāsi, asokārāme satta 
vassāni uposatho upacchijji [kathā. attha. nidānakathā; para. attha. 1.tatiyasangītikathā]. 


Imañca pana pavattim upādāya evampi sakkā gahetum **sattarasannam bhinnavādagaņānam 
dhammavinayassa pacchimakālesu aparisuddhatarabhāvo īdisenapi kāraņena ahosr ti. Kificāpi hi 
buddhasāsanabhūte parisuddhadhammavinaye **kocipi nieco dhuvo sassato nama natthi aññatra 
nibbānadhātuyā, paramatthato attāpi natthi, sabbepi sankhārā aniccā addhuvā asassatā anattāyevā” ti 
attho ativiya pākato hoti, tathāpi dāni atheravādikānam ganthesu ca pubbe vetullavādādīsu ca **buddho 


= 


nicco dhuvo sassato attā” ti ca, **sabbepi sattā nicca dhuvā sassatā attā” ti ca attho dissati. 


Atha asoko dhammarājā sāsanam visodhetukāmo moggaliputtatissattherassa santike 
pathamameva samayam uggaņhitvā ekaladdhike ekaladdhike bhikkhū ekato kāretvā ekamekam 
bhikkhusamūham pakkosāpetvā pucchi **kim vādī bhante sammāsambuddho”*ti. Tato ye ye 
**sammāsambuddho sassatavādī ti vā, **ekaccasassatavādī ti va evamādinā attano attano vādānurūpam 
micchāvādam āhamsu, te te **nayime bhikkhū, aññatitthiya ime” ti tathato iiatvā tesam setakāni vatthāni 


datvā uppabbājesi. Te sabbepi satthisahassamattā ahesum. 


Athaññe bhikkhū pucchitvā tehi **vibhajjavādī mahārāja sammāsambuddho”'ti vutte **suddham 
dāni bhante sāsanam, karotu bhikkhusangho uposatha””nti vatvā ārakkhafica datvā nagaram pāvisi. 
Samaggo sangho sannipatitvā uposatham akāsi. Tasmim samāgame moggaliputtatissatthero yāni ca 
tadā uppannāni vatthūni yāni ca āyatim uppajjissanti, sabbesampi tesam patibāhanattham satthārā 
dinnanayavaseneva tathāgatena thapitamātikam vibhajanto parappavādamaddanam kathāvatthum nāma 
abhidhammapitake paficamam pakaraņam abhāsi. Tato moggaliputtatissattherappamukhā 
tipitakapariyattidharā pabhinnapatisambhidāpattā sahassam bhikkhū theravādino sangītidvayārūļham 
parisuddham porāņadhammavinayam puna sanīgāyitvā surakkhitam rakkhimsu [pārā. attha. 
1.tatiyasangītikathā]. 


Atha moggaliputtatissatthero navasu paccantatthānesu sāsanapatitthāpanattham nava nāyakatthere 
uccinitvā pesesi. Tesu atthahi therehi attano attano pattatthānam gantvā buddhasāsane patitthāpite 

mahamahindatthero chattimsadhikadvisate (236) buddhavasse jambudīpato sīhaļadīpam gantvā 
devanampiyatissarajappamukham dīpakajanasamūham pasādetvā buddhasasanam sampatitthāpesi, 
tena ca rañña dinnam mahāmeghavanuyyānam patiggahetvā tattha mahāvihāram nama sanghārāmam 
patitthāpesi [pārā. attha. 1.tatiyasangītikathā]. Tato pabhuti sīhaļadīpe buddhasāsanam yāva 
vattagāmaņirājakālā nikāyantaravādākularahitam nimmalam suparisuddham hutvā samujjalittha. 
Vattagāmaņirājakālato pana patthāya nikāyantaravādāpi sīhaļadīpamupāgamimsu. Tadā 
visuddhattheravādino yathā purāņadhammavinayo tehi nikāyantaravādehi asammisso amalīno 
pakatiparisuddho hutvā tittheyya, tathā tam mahussāhena surakkhitam rakkhimsu. Katham? 


Abhayagirinikāyuppatti 


Vattagāmaņirājā hi (425-buddhavasse) rajjam patvā paficamāsamattakāle 
brāhmaņatissadāmarikena sattahi ca damiļayodhehi upadduto sangāme ca parājito palāyitvā sādhikāni 
cuddasavassāni nilīyitvā afifiataravesena vasati [mahāvamse 33-paricchede 37-gāthāto patthāya|. Tadā 
lankādīpe manussā corabhayena dubbhikkhabhayena ca upaddutā bhikkhūnam catūhi paccayehi 
upatthātum na sakkonti, tena bhikkhū yebhuyyena tato jambudīpam gantvā dhammavinayam dhārentā 
viharanti. Lankādīpeyeva ohīnāpi therā yathāladdhehi kandamūlapaņņehi yāpentā kāye vahante nisīditvā 
pariyattitdhammam sajjhāyam karonti, avahante vālukam ussāpetvā tam parivāretvā sīsāni ekatthāne 
katvā pariyattim sammasanti. Evam dvādasa samvaccharāni sātthakatham tepitakam ahāpetvā 
dhārayimsu. Yadā pana vattagāmaņirājā damiļarājānam hantvā (455-466 buddhavassabbhantare) punapi 
rajjam karesi [|mahāvamse 33, 78-gāthā|. Tadā te therā jambudīpato paccāgatattherehi saddhim 
tepitakam sodhentā ekakkharampi asamentam nama na passimsu |a. ni. attha. 1.1.130; vibha. attha. 810]. 
Yopi ca mahāniddeso tasmim kāle ekasseva dussīlabhikkhuno paguņo ahosi, sopi 
mahātipitakattherena mahārakkhitattheram tassa santikā uggaņhāpetvā rakkhito ahosi [pārā. attha. 
2.585]. Evam dubbhikkharatthakkhobhupaddavehi pīļitattā duddharasamayepi dhammavinayam 
sakkaccam dhārayimsu. 


Rājā abhayagirim nāma vihāram kāretvā attano katūpakārapubbassa mahātissattherassa adāsi. So 
pana thero kulasamsaggabahulattā mahāvihāravāsīhi bhikkhūhi pabbājanīyakammam katvā nīhato. 
Tadāssa sisso bahalamassutissanāmako thero tam kammam patibāhi, tenassa sangho 
ukkhepanīyakammam akāsi. So mahāvihāravāsīnam kujjhitvā abhayagirivihārameva gantvā tena 
mahātissattherena ekato hutvā visum gaņam vahanto vasi. Te ca dve therā na mahāvihāram 
punāgamimsu [mahāvamse 33, 79-gāthādīsu. nikāyasangahe]. Tato patthāya sīhaļadīpe mahāvihāravāsī, 
abhayagirivāsīti dve nikāyājātā. Idam tava sīhaļadīpe sāsanaparihāniyā pathamam kāraņam. 


Dhammarucinikāyuppatti 


Tadā ca rājā abhayagirivāsīsuyeva bhikkhūsu visesato pasanno hutvā teyeva catūhi paccayehi 
pavāretvā paggaņhāti, rājamahāmattādayopi abhiññata abhiññata bahū jana tasmifica ārāme aññattha ca 
bahū āvāse katvā tesam denti. Evam abhayagirivāsino bhikkhū bahūnam abhiiiiātajanānam sakkatā ceva 
honti pūjitā ca mānitā ca. Puna ca abhayagirivāsino bahalamassutissattherādayoindiyaratthato āgatam 
vajjiputtakagaņapariyāpannassa dhammarucinikāyassa dhammavinayabhūtam sakkatabhāsāropitam 
abhinavampi pitakam sampaticchanti |[mahāvamse 33, 99 gāthāsu. nikāyasangahe], tena tepi 
dhammarucinikāyikā nama ahesum. Idam sīhaļadīpe sāsanaparihāniyā dutiyam kāraņam. 


Pitakattayassa potthakāropanam 


Mahāvihāravāsino pana porāņikam pāļibhāsāya saņthitam parisuddhapitakameva patiggaņhanti, 
tañca mukhapātheneva dhārenti. Tadā pana therā pacchimajanānam satipaññahanim disvā buddhakālato 

patthaya yava tamkala mukhapathenabhatam satthakatham pitakattayam potthake aropetum 
samarabhimsu. Samārabhamānā ca te anuradharajadhanipurato atthasatthimilappamane 
malayajanapade matula [mātale iti etarahi vohāro] nagare alokalene vasantā ekassa tandesikassa 
janapadādhipatino arakkham gahetvā tam potthakaropanakammamakamsu [mahāvamse 33, 100-101- 
gāthāsu]. Tenidam ñayati **tadā mahāvihāravāsino therā rājarājamahāmattehi aladdhūpakārā hutvā 
attano baleneva pitakattayassa potthakāropanakammamakamsū”' ti ca, **tafica yatheva pacchimajanānam 
satipaññahanim disvā katam, tatheva dubbhikkharatthakkhobhādibhayupaddutakālesu 
duddharabhāvampi disvā”'ti ca, tathā **abhayagirivāsīnam sampaticchitasamayantaravādehi 
anākulanatthampi kata” nti ca. Evam mahāvihāravāsino therā parisuddhattheravādapitakam 
samayantarehi asammissanatthāya yathā pure, tathā pāļibhāsāya eva potthake āropetvāpi surakkhitam 
rakkhimsu. Yadi hi tadā tepitakam potthakesu anāropitamassa, pacchākālesu samayantarato āgatasuttāni 
**netāni amhāka'” 'nti patikkhipitum na sukarāni bhaveyyum. Yato ca kho tadā sātthakatham tepitakam 
potthakesu āropitam, tatoyeva anāgatakālesu samayantarāgatasuttāni tehi potthakehi samsandetvā 
patikkhipitum sukarāni honti. 


uppajji. Tadā rājā dīghakārāyanam nāma brāhmaņajātikam amaccam therānam santikam pesesi. So 
ubhinnam suttam sutvā vinicchayam adāsi [pārā. attha. 2.384]. Tathā vohārakatissarājakāle ca (758- 


780 bu-va) gothābhayarājakāle ca (797-810 bu-va) theravādikā potthakārūļhena dhammavinayena 
samsandetvā adhammavādam patikkhipimsu [nikāyasangahe 12-pittheļ. 


Adhammavāduppatti 


Ayam pana ādito patthāya sāsanamalabhūtānam adhammavādānam uppatti. Asokarañño hi kale 
uppabbājetvā nikkaddhitā aūūatitthiyā buddhasāsane aladdhapatitthā kodhābhibhūtā pātaliputtato 
nikkhamitvā rājagahasamīpe nālandāyam sannipatitvā evam sammantayimsu **'mahājanassa 
buddhasāsane anavagāhatthāya sakyānam dhammavinayo nāsetabbo, taiica kho tesam samayam 
ajānantehi na sakkā kātum, tasmā yena kenaci upāyena punapi tattha pabbajitabbamevā ti. Te evam 
sammantayitvā puna āgantvā visuddhattheravādīnamantaram pavisitum asakkontā tadaññesam 


ajānāpetvā pabbajitvā pitakattayamugganhitvā tafica viparivattetvā tato kosambim gantvā 
dhammavinayanāsanāya upāyam mantayitvā 253-buddhavasse chasu thānesu vasantā (1) hemavatiko 
(2) rājagiriko (3) siddhatthiko (4) pubbaseliyo (5) aparaseliyo (6) vājiriyo (7) vetullo (8) andhako 
(9) aññamahasañghikoti nava abhinave nikāye uppādesum [nikāyasangahe 9-pitthe |. Tesam nāmāni ca 
laddhiyo ca kathāvatthuatthakathāyam āgatāyeva. 

Tesu hemavatikā saddhammapatirūpakam buddhabhāsitabhāvena dassetvā 

(1) Vaņņapitakam nama gantham akamsu. 

Rājagirikā (2) angulimālapitakam, 

Siddhatthikā (3) gūļhavessantaram, 

Pubbaseliyā (4) ratthapālagajjitam, 

Aparaseliyā (5) āļavakagajjitam, 


Vajirapabbatavāsino vājiriyā (6) gūļhavinayam nāma gantham akamsu. 

Teyeva sabbe mayajalatanta-samajatantadike aneke tantaganthe ca, marīcikappa- 
herambhakappadike aneke kappaganthe ca akamsu. 


Vetullavādino pana (7) vetullapitakamakamsu. 
Andhakā ca (8) ratanakūtādike ganthe, 
Atiiamahāsanghikā ca (9) akkharasāriyādisuttante akamsu [nikāyasangahe 9-pittheļ. 


Tesu pana saddhammapatirūpakesu vetullavādo, vājiriyavādo, ratanakūtasatthanti imāniyeva tīņi 
lankādīpamupāgatāni, aññani pana vaņņapitakādīni jambudīpeyeva nivattantīti nikāyasangahe vuttam. 
Vaņņapitakādīnampi pana lankādīpamupāgatacchāyā dissateva. Tathā hi samantapāsādikāya 
vinayatthakathāyam (3, 9-pitthe) 


**Vaņņapitaka angulimālapitakaratthapālagajjitaāļavakagajjitagūlhamaggagīļhavessantara 
gūļhavinaya vedallapitakāni [ettha **vepulla, vedallam, vetullanti atthako ekam, 
bodhisattapitakasseva nāma’’nti veditabbam. tathā hi vuttam asangena nama ācariyena 
abhidhammasamuccaye nāma mahāyānikagante (79-pitthe) **vepullam katamam? 
bodhisattapitakasampayuttam bhāsitam. yaduccate vepullam, tam vedallamapyuccate, 
vetullamapyuccate. kimattham vepullamuccate? sabbasattānam hitasukhādhitthānato, 
udāragambhīradhammadesanāto ca. kimatthamuccate vedallam? sabbāvaraņavidalanato. 
kimatthamuccate vetullam? upamānadhammānam tulanābhāvato' ti] pana 
abuddhavacanāniyevāti vutta''nti ca. 


Sāratthappakāsiniyā samyuttatthakathāyampi (2, 186-pitthe) 


**Gūļhavinayam gūļhavessantaram gūļhamahosadham vaņņapitakam angulimālapitakam 
ratthapālagajjitam āļavakagajjitam vedallapitakanti abuddhavacanam saddhammapatirūpakam 
nāmā ti ca— 


Tesam patikkhepo dissati. Na hi tani asutvā, tesafica attham ajānitvā sīhaļatthakathācariyehi tani 
patikkhipitum sakkā, nāpi tam patikkhepavacanam jambudīpikatthakathācariyānam vacanam bhavitum, 
mahāmahindattherassa sīhaļadīpam gamanasamaye tesamyeva abhāvato. Tasmā tani ca tadaññani ca 
mahāyānikapitakāni tamkālikāni yebhuyyena sīhaļadīpamupāgatānīti gahetabbāni. Tesu ca 
vajjiputtakagaņapariyāpannassa dhammarucinikāyassa pitakanam tadupāgamanam pubbeva vuttam. 
Tadaiīfiesam pana tadupāgamanam evam veditabbam. 


Vetullavādassa pathamaniggaho 


Vohārakatissaraiifio kale (758-780-bu-va) abhayagirivāsino dhammarucinikāyikā pubbe 
vuttappakārena sāsanavināsanatthāya bhikkhuvesadhārīhi vetullavādibrāhmaņehi racitam vetullapitakam 
sampatiggahetvā *'idam buddhabhāsita” nti dassenti. Tam mahāvihāravāsino theravādikā 
dhammavinayena samsandetvā adhammavādoti patikkhipimsu. Tam sutvā rājā sabbasatthapāragum 
kapilam nama amaccam pesetvā vinicchayam kārāpetvā abuddhabhāsitabhāvam fiatvā sabbam 
vetullapotthakam jhāpetvā talladdhike ca pāpabhikkhū niggahetvā buddhasāsanam jotesi [nikāyasangahe 
12-pittheļ. Vuttaiihetam mahāvamse — 


36-41: Vetullavādam madditvā, kāretvā pāpaniggaham; 
Kapilena amaccena, sāsanam jotayī ca so” ti. 

Sāgaliyanikāyuppatti 


Punapi te abhayagirivāsino gothabhayarañño kale (797-810-bu-va) vetullavādam tatheva dassenti. 
Tadā pana tesu ussiliyātisso nāma mahāthero vohārakatissarājakāle vetullavādīnam bhikkhūnam 
kataniggaham sutvā **vicāraņasampannassa rañño samaye tatheva bhaveyya, na bhaddakameta' nti 
cintetvā “na mayam tehi ekato homā’’ti tisatamatte bhikkhū gahetvā dakkhiņagirivihāram gantvā 
dhammarucinikāyato visum hutvā vasi. Tesu sāgalo nāma mahāthero tattheva dakkhiņagirimhi 
vasanto āgamabyākhyānamakāsi. Tato patthāya tam theramārabbha tassantevāsino sāgaliyā nāma 
ahesum. Tesampi vādo pacchā mahāsenarājakāle jetavanavihāre patthari [nikāya 13-pittheļ. 


Vetullavādassa dutiyaniggaho 


Gothābhayo pana raja paiicasu [mahāvihāra, cetiya, thūpārāma, issarasamaņaka, 
vessagirivihārasankhātesu] vihāresu mahābhikkhusangham ekato sannipātetvā tam pavattim pucchitvā 
vetullavādassa abuddhabhāsitabhāvam ñatvā tamvādino satthi pāpabhikkhū lakkhaņāhate katvā ratthato 
pabbājesi, vetullapotthakāni ca jhāpetvā buddhasāsanam jotesi [mahāvamse 36, 111-112-gāthāsu, nikāya 
13-pittheļ. 


Tadā ratthato pabbājitesu tesu bhikkhūsu keci kāvīrapattanam gantvā tattha vasanti. Tasmiñca 
samaye eko aññatitthiyamanavako desantarato kāvīramāgantvā pattanagāmikehi tesam bhikkhūnam 
katūpahāram disvā lābhasakkāram nissāya tesam santike pabbajitvā sanghamittoti nāmena pākato 
ahosi. So mahāvihāravāsīnam dhammavinicchayam nissāya gothabhayarañña vetullavādahetu tesam 
bhikkhūnam ratthā pabbājitabhāvam ñatva mahāvihāravāsīnam kuddho hutvā **vetullavādam vā ne 
gāhāpessāmi, vihāre vā nesam ummīletvā vināsessāmī ti sīhaļadīpam gantvā rājānam pasādetvā tassa 
dve putte sippam sikkhāpessāmīti ārabhi. Tathāpi attano vādassa jJānanasamattham jetthatissam ohāya 
anāgate attano vacanam kārāpetum sakkuņeyyam kanittham mahāsenakumārameva sangaņhitvā 
sippam sikkhāpesi. Vituno accayena jetthatissakumāre rajjam patte (810-819-bu-va) so tassa rañño bhīto 
kāvīrapattanameva gato [mahāvamse 36, 113-gāthādīsu, nikāya 14-pittheļ. 


Mahasenarañño pana kale (819-845-bu-va) so puna sīhaļadīpamāgantvā abhayagirivihāre vasanto 
mahāvihāravāsīhi vetullavādam gāhāpetum nānāpakārehi vāvāmamakāsi. Tathāpi tehi tam gāhāpetum 
asakkonto rājānam upasankamitvā nānākāraņehi saññapetva **yo koci ekassapi bhikkhussa 
mahāvihāravāsino āhāram dadeyya, tassa satam daņdo”’ti rañño āņāya nagare bherim carāpesi. Tadā 
mahāvihāravāsino nagare piņdāya carantā tayo divase bhikkhamaladdhā mahāpāsāde sannipatitvā **sace 
mayam khudāhetu adhammam dhammoti gaņheyyāma, bahū jana tam gahetvā apāyagāmino bhavissanti, 
mayafica sabbe sāvajjā bhavissāma, tasmā na mayam Jīvitahetupi vetullavādam patiggaņhissāmā *ti 
sammantayitvā mahāvihārādike sabbavihāre chaddetvā rohaņajanapadaftica malayapadesaiīca 


agamimsu [mahāvamse 37, 2-6-gāthāsu. nikāyasangahe 14-pittheļ. 


Vetullavādo 


Kīdiso vetullavādo nāma, yato mahāvihāravāsino ativiya jigucchimsūti? Idāni vetullavādassa 
sarūpam sabbākārena pakāsetum na sakkā, vetullanāmena potthakānam vā nikāyassa vā etarahi 
apākatabhāvato. Abhidhammapitake pana kathāvatthuatthakathāyam [kathā. attha. 793-794 ādayo] 
katipayā vetullavādā āgatā. Katham? — 


**Paramatthato maggaphalāneva sangho, maggaphalehi añño sangho nama natthi, maggaphalāni ca 


na kiñci patiggaņhanti, tasmā na vattabbam sangho dakkhiņam patiggaņhātī” ti ca (1). 

**Maggaphalāneva sangho nama, na ca tani dakkhinam visodhetum sakkonti, tasmā na vattabbam 


sangho dakkhinam visodhetī” *ti ca (2). 


**Maggaphalāneva sangho nama, na ca tani kiūici bhulijanti, tasmā na vattabbam sangho bhufijati 
pivati khādati sāyatī” ti ca (3). 


Maggaphalāneva sangho nama, na ca sakkā tesam kiñci dātum, na ca tehi patiggaņhitum, napi 
tesam dānena koci upakāro ijjhati, tasmā na vattabbam sanghassa dinnam mahapphala nti ca (4). 


**Buddho bhagavā na kifici paribhufijati, lokānuvattanattham pana paribhufijamānam viya attānam 
dasseti, tasmā nirupakārattā na vattabbam tasmim dinnam mahapphala”” nti ca (5). 


**Bhagavā tusitabhavane nibbatto tattheva vasati, na manussalokam āgacchati, 
nimmitarūpamattakam panettha dassetī' *ti ca (6). 


**Tusitapure thito bhagavā dhammadesanatthāya abhinimmitam pesesi, tena ceva, tassa ca desanam 
sampaticchitvā āyasmatā ānandena dhammo desito, na buddhena bhagavata” ti ca (7). 


**Ekādhippāyena methuno dhammo patisevitabbo. Ayam panettha attho — karuññena vā ekena 
adhippāyena ekādhippāyo, samsāre vā ekato bhavissāmāti itthiyā saddhim buddhapūjādīni katvā 
paņidhivasena eko adhippāyo assāti ekādhippāyo, evarūpo dvinnampi janānam ekādhippāyo methuno 
dhammo patisevitabbo'*ti ca (8) evam vetullavādīnam laddhiyo āgatā, ettakāyeva nesam vada 
theravādaganthavasena dāni paññayanti. 


Ettha ca ādito catūhi vādehi suttantāgatasangho ca micchā gahito, vinayāgatasangho ca sabbathā 
patikkhitto. Tadanantaram tayo vādā issaranimmānavādānuvattakā. Antimassa pana 
asaddhammavādabhāvo ativiya pākatoti. 


Abhidhammasamuccaye pana vetullapitakassa bodhisattapitakabhāvo pakāsito, tasmā 
saddhammapuņdarikasuttādike bodhisattapitake āgatavādopi **vetullavādo ti veditabbo 
[abhidhammasamuccaye 79-pittheļ. 


Mahāvihāranāsanam 


Mahāvihāravāsīsu pana vuttappakārena sabbavihāre chaddetvā gatesu sanghamitto pāpabhikkhu 
rājānam saññapetva lohapāsādādike catusatthyādhike tisatamatte pariveņapāsāde nāsetvā samūlam 
uddharāpetvā abhayagirivihāram ānayāpesi. Vihārabhūmiyafica kasāpetvā aparaņņe vapāpesi. Evam tadā 
mahāvihāro nava vassāni bhikkhūhi suñño ahosi āvāsavirahito ca. Atha rājā meghavaņņābhayassa 
nama kalyāņamittabhūtassa amaccassa santajjanapubbangamena vacanena mahāvihāram puna 
pākatikam katvā te capi apakkante bhikkhū ānetvā catūhi paccayehi upatthahi |[mahāvamse 37-30- 
gāthāsu. nikāyasangahe 14-15-pitthesuļ. 


Jetavanavāsinikāyuppatti 


Punapi rājā dakkhiņārāmavāsimhi jimhamānase kuhakatissatthere pasanno hutvā tassatthāya 
mahāvihārasīmabbhantare jotivanuyyāne jetavanavihāram kāretumārabhi. Mahāvihāravāsino bhikkhū 
tam nivāretum asakkontā punapi tato apakkamimsu. Tadāpi mahāvihāro nava masani bhikkhūhi suñño 
ahosi. Rājā pana attano ajjhāsayavaseneva tattha jetavanavihāram kāretvā tassa kuhakatissattherassa 
adāsiyeva. Tattha dakkhiņagirivihārato sāgaliyā bhikkhū āgantvā vasimsu. Pacchā ca te 
ambasāmaņerasilākālaraītio kale (1067-1080-bu-va) vetullavādino ahesum [mahāvamse 37, 32- 

gāthādīsu, nikāyasangahe 15-pittheļ. 


Evam ācariyabuddhaghosattherassa sīhaļadīpamāgamanakālato (965-bu-va) pubbeyeva 
visuddhattheravādīhi mahāvihāravāsīhi viruddhasamayā abhayagirivāsino (455-bu-va) sāgaliyā (797- 
810-bu-va) jetavanavāsino (829-845-bu-va) cāti tayo nikāyā uppannā ahesum. Tesu pana 
abhayagirivāsinoyeva visesato pākatā ceva honti balavanto ca. Tathā hi te visuddhattheravādapitakaīca 
vajjiputtakapariyāpannadhammarucinikāyapitakafica mahisāsakādinikāyapitakafica mahāyānapitakaīca 
sampaticchanti. Tesu dhammarucinikāyapitakassa sampaticchitabhāvo pākatoyeva. 
Mahisāsakādinikāyapitakassa sampaticchitabhāvo pana phāhiyannāmassa cinabhikkhuno 
addhānakkamasallakkhaņakathāya ceva atthakathāsu patikkhittavaņņapitakādināmavasena ca veditabbo, 
tathā mahāyānapitakassa sampaticchitabhāvopi. 


Phāhiyamaddhānakkamakathā 


Phāhiyannāmena hi cinabhikkhunā 956-buddhavasse sīhaļadīpato sakkatabhāsāropitam 
mahisāsakavinayapitakaiica dīghāgamo ca samyuttāgamo ca sannipātapitakafica attanā saha 
cinaratthamānītanti tassa addhānakkamakathāyam dassitam. Tafica sabbam abhayagirivihāratoyeva 
laddhamassa, mahāvihāravāsīnam sakkatāropitapitakābhāvato. Atthakathāyam 
patikkhittavaņņapitakādīni ca tattheva bhaveyyum, mahāvihāravāsīhi tesam appatiggahitabhāvato. Tathā 
**phāhiyambhikkhussa sīhaļadīpe pativasanakāle (954-956-bu-va) mahāvihāre tisahassamattā bhikkhū 
vasanti, te theravādapitakameva uggaņhanti, na mahāyānapitakam. Abhayagirivihāre paficasahassamattā 
bhikkhū vasanti, te pana dvepi pitakāni uggaņhanti mahāyānapitakaūceva theravādapitakaiicā ti ca 
teneva cinabhikkhunā dassitam. 


Yasmā pana abhayagirivāsino mahāyānapitakampi uggaņhanti, tasmā tasmim vihāre 
mahāyānikānam padhānācariyabhūtehi assaghosanāgajjunehi kataganthāpi samvijjamānāyeva 
bhaveyyum, tatoyeva tesam nayafica namañca ācariyabuddhaghosattheropi aññepi tamkālikā 
mahāvihāravāsino sutasampannā therā jāneyyumyeva. Apica dakkhiņaindiyaratthe samuddasamīpe 
guntājanapade nāgārajunakoņdam nāma thānamatthi, yattha nāgajjuno mahāyānikānam 
padhānācariyabhūto vasanto buddhasāsanam patitthāpesi. Ācariyabuddhaghosassa ca 
tandesikabhāvanimittam dissati, tam pacchato (33-pitthe) āvibhavissati. Tasmāpi 
ācariīyabuddhaghosatthero nāgajjunassa ca assaghosassa ca nayañca nāmaiica jāneyyayevāti sakkā 
anuminitum. 


Jānatoyeva pana tesam nayassa vā nāmassa vā attano atthakathāyamappakāsanam tesam 
nikāyantarabhāvatoyevassa. Tathā hi tesam assaghosanāgajjunānam assaghoso [(570-670- 
buddhavassabbhantare)] theravādato bhinnesu ekādasasu gaņesu sabbatthivādagaņe pariyāpanno, 
nāgajjuno ca mahāsanghika-cetiyavādigaņādīhi jāte mahāyānanikāye pariyāpanno, 
mahāvihāravāsino ca āditoyeva patthāya nikāyantarasamayehi asammissanattham attano pitakam atīva 
ādaram katvā rakkhanti, ayañca ācariyabuddhaghoso tesamaññataro. Vuttafihi tassa ganthanigamanesu 
*tmahāvihāravāsīnam vamsālankārabhūtenā””ti. Tasmā **ācariyabuddhaghoso tesam nayam 
Jānantoyeva attano ganthesu nikāyantarasamayehi asammissanattham nappakāsesī”*ti veditabbam. 

Ettāvatā ca yani *'bodhimaņdasamīpamhi, jāto brāhmaņamāņavo''tiādinā vuttassa 
mahāvamsavacanassa vicāraņamukhena ācariyabuddhaghosassa vambhanavacanāni 
dhammānandakosambinā vuttāni, tāni amūlakabhāvena anuvicāritāni. Tathāpi **ācariyabuddhaghoso 
bodhimaņdasamīpe jāto'”ti etam pana attham sādhetum daļhakāraņam na dissateva thapetvā tam 
mahāvamsavacanam, yampi buddhaghosuppattiyam vuttam, tampi mahāvamsameva nissāya 
vuttavacanattā na daļhakāraņam hotīti. 

Marammaratthikabhavakatha 


Ekacce pana marammaratthikā ““acariyabuddhaghoso marammaratthe sathum nama nagarato 
sīhaļadīpam gantvā sangahatthakathāyo akāsī ti vadanti. Tam dhammanandena anujānitvā **tampi 
thokam yuttisampannam, aham evam saddahāmi *buddhaghoso dakkhiņaindiyaratthe telangajātiko ti, 
telangajātikā ca bahū Jana marammaratthe ca indocina ratthe ca gantvā vasanti, talhina? Iti vohāro ca 
tatoyeva telangapadato uppanno. Tathā *buddhaghoso atthakathāyo katvā sīhaļadīpato marammarattham 
gantvā pacchimabhāge tattheva vasī tipi gahetum sakkā, tassa hi ganthā marammaratthe sīhaļaratthatopi 


surakkhitatarā hont?’ ’ti ca vatvā patitthāpitam. 


Dakkhiņaindiyaratthikabhāvayutti 


Bahū pana ādhunikā vicakkhaņā dhammānandādayo **ācariyabuddhaghosatthero 
dakkhiņaindiyaratthikāyeva. Tathā hi buddhavamsatthakathāya ca abhidhammāvatāratthakathāya ca 
vinayavinicchayatthakathāya ca kārako ācariyabuddhadattatthero coļaratthe tambapaņņinadiyam 
uraganagare jāto ācariyabuddhaghosena ekakāliko ca. Paramatthavinicchaya-nāmarūpapariccheda- 
abhidhammatthasangahānam kārako ācariyaanuruddhatthero [ekacce pana vadanti- 
paramatthavinicchayakārako eko, nāmarūpaparicchedaabhidhammatthasangahānam kārako ekoti dve 
samvaņņanābhūtāya paramatthadīpaniyā kārako ācariyadhammapālattheropi dakkhiņaindiyaratthe 
kaficipurajātiko. Tathevāyampīti veditabbo. Vuttañhi manorathapūraņiyā nama anguttaratthakathāya 
nigamane — 


** Āyācito sumatinā, therena bhadantajotipālena; 
Kañcipuradisu maya, pubbe saddhim vasantenā” ti. 


Ettha ca kaūcipuram nāma madarasanagarassa īsakam pacchimanissite dakkhiņadisābhāge 
paficacattālīsamilappamāņe padese idāni kafijīvara iti voharitanagarameva. 


Tathā papaūcasūdaniyā nama majjhimatthakathāya nigamanepi — 
*t Āyācito sumatinā, therena buddhamittena; 
Pubbe mayūradūta [mayūrarūpa (sī.), mayūrasutta (syā.)] pattanamhi saddhim vasantenā” 'ti — 


vuttam. 


Ettha ca mayūradūtapattanam nāma idāni madarasanagarasamīpe milapora iti voharitatthānanti 
porāņappavattigavesīhi vuttam. 


Imāhi pana nigamanagāthāhi dakkhiņaindiyarattheyeva nivutthapubbatam pakāseti, 
bodhimaņdasamīpe va, marammaratthe vā nivutthapubbatāya pakasanañca na dissati. Tena 
ācariīyabuddhaghoso dakkhiņaindiyaratthiko na hotīti na sakkā patikkhipitum. 

Samantapāsādikāyampi vinayatthakathāyam (3, 13) ācariyena evam vuttam — 

**Yam pana andhakatthakathāyam *aparikkhitte pamukhe anāpattīti bhūmiyam vina jagatiyā 


pamukham sandhāya kathita nti vuttam, tam andhakaratthe pātekkasannivesā ekacchadanā 
gabbhapāļiyo sandhāya vutta””nti. 

Iminā pana vacanena **andhakatthakathā andhakaratthikehi therehi kata’’ti pākatā hoti, 
acariyabuddhaghosopi ca andhakatthakathāya sandhayabhasitampi 
tandesikagabbhapalisannivesakarampi sutthu jānāti, tasmā tandesiko na hotīti na sakkā vattunti. 


Tathā imassapi visuddhimaggassa nigamane — **moraņdakhetakavattabbenā'”ti vuttam. Ettha ca 
khetoti padassa gāmoti vā, jānapadānam kassakānam nivāsoti vā, khuddakanagaranti vā tayo atthā 
sakkatābhidhāne pakāsitā, dakkhiņaindiyaratthesu ca yāvajjatanāpi gāmo khedāti voharīyati. Tasmā 
moraņdavhaye khete jāto moraņdakhetako, moraņdakhetako iti vattabbo moraņdakhetakavattabbo, tena 
moraņdakhetakavattabbenāti vacanattham katvā **'moraņdagāme jātoti vattabbena therenā” ti attho 
gahetabbo. Idāni pana dakkhiņaindiyaratthe guntājanapade nāgārajunakoņdato ekapaņņāsamilamatte 
(51) amaravatito ca atthapaņņāsamilamatte (58) padese kotanemalipurīti ca gundalapallīti ca 
voharitam thānadvayamatthi, tattha ca bahūni buddhasāsanikaporāņasantakāni ditthāni, nemalīti 
telaguvohāro ca morassa, gundalu iti ca aņdassa, tasmā tam thānadvayameva pubbe moraņdakhetoti 
voharito ācariyabuddhaghosassa jātigāmo bhaveyyāti porāņatthānagavesīhi gahito. Yasmā panetam 
**moraņdakhetakavattabbenā ti padam **'moraņdagāmajātenā” 'ti padam viya pāļinayānucchavikam na 
hoti, aññehi ca bahūhi visesanapadehi ekato atthatvā visesyapadassa pacchato visum thitam, 
āgamatthakathādīsu ca na dissati, tasmā etam kenaci tamkālikena ācariyassa jātitthānam safijānantena 
pakkhittam viya dissatīti. 


Imesu pana tīsu **ācariyabuddhaghoso bodhimaņdasamīpe jātoti ca marammaratthikoti ca 
dakkhiņaindiyaratthiko *ti ca vuttavacanesu pacchimameva balavataram hoti ācariyasseva 
vacananissitattā, tasmā tadeva nissāya ācariyabuddhaghosattherassa uppatti evam veditabbā. 


Ācariyabuddhaghosattherassa atthuppatti 


Ācariyabuddhaghoso dasame buddhavassasatake (901-1000-bu-va) dakkhiņaindiyaratthe 
buddhasāsanadhammam sutvā tampi uggaņhitukāmo tasmimyeva dakkhiņaindiyaratthe ekasmim 
theravādikavihāre mahāvihāravāsīnam revatattherappamukhānam bhikkhūnam santike pabbajjaūiceva 
upasampadañca gaņhitvā pitakattayapāļimuggaņhi. So evam pitakattayapāļimuggaņhantoyeva aññasi 
**ayamekāyanamaggo dassanavisuddhiyā nibbānasacchikiriyāyā "ti. Ācariyupajjhāyā ca tassa 
visitthafiāņappabhāvasampannabhāvam tiatvā *'imassa buddhasāsane kittighoso buddhassa viya 
pavattissatī "ti sampassamānā **buddhaghoso''ti nāmamakamsu. Tena vuttam **buddhaghosoti garūhi 


gahitanāmadheyyenā”'ti. 


So evam pitakattayapāļimuggaņhitvā madarasa nagarasamīpatthānabhūte 
mayūradūtapattanamhi ca kaūcipurādīsu ca vasanto andhakatthakathāya paricayam katvā taya 
asantutthacitto sīhaļatthakathāsupi paricayam kātukāmo tā ca pāļibhāsamāropetvā 
abhinavīkātumāsīsanto sīhaļadīpamagamāsi. Tasmiñca kale sīhaļadīpe mahānāmo nama raja rajjam 
kāreti, so ca raja abhayagirivāsīsu pasanno teyeva visesato paggaņhākti. 


Ekacce pana ādhunikā vicakkhaņā evam vadanti *'ācariyabuddhaghosassa sīhaļadīpāgamanena 
sirimeghavaņņarājakālato (846-bu-va) puretaramyeva bhavitabba” nti. Idafica nesam kāraņam, tassa 
raūfio navavassakāle (855-bu-va) buddhassa dāthādhātukalingaratthato sīhaļadīpamānītā, tato 
patthāya sīhaļarājāno anusamvaccharam mahantam dhātupūjāussavam karonti. Yadi ca 
ācariyabuddhaghoso tato pacchā sīhaļadīpamāgaccheyya, tampi pāsādikam mahussavam disvā attano 
ganthesu pakāseyya yathā phāhiyam nāma cinabhikkhu mahānāmarājakāle (953-975-bu-va) tam disvā 
attano addhānakkamakathāyam pakāsesi, na pana ācariyassa ganthesu tampakāsanā dissati, tenetam 
iiāyati **ācariyabuddhaghoso dāthādhātusampattakālato (855-bu-va) puretaramyeva sīhaļadīpamāgantvā 
atthakathāyo akāsī” ti. Tam pana na daļhakāraņam hoti, tipitakapāļiyā hi atthasamvaņņanāya yam vā tam 

va attano paccakkhadittham pakasetabbam na hoti, na ca atthasamvannana 
addhānakkamakathāsadisā. Kiñca bhiyyo, samantapasadikaya vinayatthakathayam dīpavamsatopi kiñci 
ānetvā pakāsitam, dīpavamse ca yāva mahāsenarājakālā (819-845-bu-va) pavatti pakāsitāti 
sirimeghavaņņarājakālato (845-873-bu-va) pubbe dīpavamsoyeva likhito na bhaveyya. Yadi ca 
atthakathāyo tato pubbeyeva katā bhaveyyum, katham tattha dīpavamso sakkā pakāsetunti. 


Ācariyabuddhaghoso pana sīhaļadīpam pattakāle (965-bu-va) mahāvihārameva gantvā tattha 
sīhaļamahātherānam santike sīhaļatthakathāyo suņi. Vuttafihi samantapāsādikāyam — 


**Mahāatthakathaficeva, mahāpaccarimeva ca; 
Kurundificāti tissopi, sīhaļatthakathā ima. 


Buddhamittoti nāmena, vissutassa yasassino; 
Vinayaññussa dhīrassa, sutvā therassa santike” ti [pari. attha. nigamanakathā]. 


Iminā pana atthakathāvacanena mahāatthakathādīnam tissannamyeva atthakathānam sutabhāvo 
dassito. Samantapāsādikāyam pana satikhepaandhakatthakathānampi vinicchayo dassitoyeva, kasmā 
pana tā ācariyena sīhaļattherānam santike na sutāti? Tāsu hi andhakatthakathā tāva 
andhakaratthikabhāvato, kataparicayabhāvato ca na sutāti pākatoyevāyamattho. Sankhepatthakathā pana 
mahāpaccaritthakathāya samkhittamattabhāvato na sutāti veditabbā. Tathā hi vajirabuddhitīkāvam 
ganthārambhasamvaņņanāyam [vijira. tī. ganthārambhakathāvaņņanā] 
cūļapaccaritthakathāandhakatthakathānampi ādi-saddena sangahitabhāvo vutto, sāratthadīpanī- 
vimativinodanītīkāsu [sārattha. tī. 1.92 pācittiyakaņda; vi. vi. tī. 1.ganthārambhakathāvaņņanā] pana 
andhakasankhepatthakathānam sangahitabhāvo vutto, samantapāsādikāyaīca cūļapaccarīti nāmam 
kuhificipi na dissati, mahātthakathā mahāpaccarī kurundī andhakasankhepatthakathāti imāniyeva nāmāni 
dissanti, bahūsu ca thānesu **sankhepatthakathāyam pana mahāpaccariyafica vutta 'ntiādinā [pārā. attha. 
1.94] dvinnampi samānavinicchayo dassito. Tasmā vajirabuddhiyam cūļapaccarīti vuttatthakathā 
mahāpaccarito uddharitvā sankhepena katatthakathā bhaveyya, sā ca sankhepena katattā 
sankhepatthakathā nama jātā bhaveyya. Evañca sati mahāpaccariyā sutāya sāpi sutāyeva hotīti na sā 
ācariyena sutāti veditabbā. 


Evam sīhaļatthakathāyo suņantasseva ācariyabuddhaghosassa 
tikkhagambhīrajavanaiiāņappabhāvavisesasampannabhāvatica 
paramavisuddhasaddhābuddhivīriyapatimaņditasīlācārajjavamaddavādiguņasamudaya- 
samuditabhāvafica sakasamayasamayantaragahanajjhogāhaņasamatthapaiifiāāveyyatti- 
yasamannāgatabhāvatica anekasatthantarocitasamvaņņanānayasukovidabhāvaīica iiatvā 
tamsavanakiccaparinitthitakāle sanghapālādayo therā tam visuddhimaggādiganthānam karaņatthāya 
visum visum āyācimsu. Ettha ca ācariyassa yathāvuttaguņehi sampannabhāvo attano vacaneneva pākato. 
Vuttañhi attano ganthanigamanesu — 


**Paramavisuddhasaddhābuddhivīriyapatimaņnditena 
sīlācārajjavamaddavādiguņasamudayasamuditena 
sakasamayasamayantaragahanajjhogāhaņasamatthena paiiiiāveyyattiyasamannāgatenā” ttādi. 


Tattha sakasamayasamayantaragahanajjhogāhaņasamatthenāti padena 
ācariīyabuddhaghosatthero mahāvihāravāsīnam visuddhattheravādīnam desanānayasankhāte sakasamaye 
ca mahāsanghikādimahāyānikapariyosānānam nikāyantarabhūtānam paresam 
pitakaganthantaravādanayasankhāte parasamaye ca tathā tamkālikaaīiatitthiyasamaņabrāhmaņānam 
vedattayādisankhāte parasamaye ca kovido, tesam sakasamayaparasamayānam 
durogāhadubbodhatthasankhāte gahanatthānepi ca ogāhitum samatthoti dīpeti. 


~ =< = 


Paññaveyyattiyasamannagatoti padena acariyabuddhaghosatthero poranatthakathayo sankhipituñca 

patisankharituñca samatthoti dīpetīti veditabbo. 
Ayacanakaranam 


Kasma pana te tam ayacimsuti? Vuccate, mahaviharavasino hi aditoyeva patthaya pitakattayam 
yatha tīsu sangītīsu palibhasaya sangītam, yatha ca vattagamanirajakale (455-467-bu-va) potthakesu 
aropitam, tathā porāņam palipitakameva ugganhanti ceva vācenti ca, na sakkatāropitapitakam. 
Atthakathāyo ca tivassasatamattato pure kata. Tathā hi atthakathāsu vasabharājakālato (609-653-bu-0) 
pacchā sihalikattheranañceva aññesañca vatthu na dissati thapetvā mahāsenarājavatthum [pārā. attha. 
2.236-237|, yāva ācariyabuddhaghosakālāpi ca tā eva porāņatthakathāyo atthi na abhinavīkatā. Tena 
tesam pitakesu yebhuyyena janā paricayam kātum asatijātābhilāsā honti asaiijātussāhā. Dīpantaresu ca 
attano pitakam pattharāpetum na sakkonti atthakathānam dīpabhāsāya abhisankhatattā. 
Abhayagirivāsino pana vattagāmaņirājakālato patthāya sakkatabhāsāropitam 
dhammarucinikāyādipitakampi mahāyānapitakampi navam navam pariyāpuņanti ceva vācenti ca, tena 
tesam pitakesu yebhuyyena janā paricayam kātum satijātābhilāsā honti safijātussāhā, navam navameva hi 
sattā piyāyanti. Tatoyeva te dīpantaresupi attano vādam pattharāpetum sakkonti. Tasmā te 
mahāvihāravāsino therā attano sīhaļatthakathāyo pāļibhāsāya abhisankharitukāmā tathā kātum 
samattham ācariyabuddhaghosattherassa iiāņappabhāvavisesam yathāvuttaguņasampannabhāvaīiica iiatvā 
āyācimsūti veditabbam. 


Visuddhimaggassa karaņam 


Tesu tāva visuddhimaggam ācariyabuddhaghoso sanghapālattherena ajjhesito mahāvihārassa 
dakkhiņabhāge padhānaghare mahānigamassāmino pāsāde [pari. attha. nigamanakathā] vasanto akāsi. 
Ettāvatā ca **so panesa visuddhimaggo kena kato, kadā kato, kattha kato, kasmā kato'”ti imesam 
pafihānamattho vitthārena vibhāvito hoti. 


Idāni kimattham katotiādīnam pafihānamattham pakāsayissāma. Tattha kimattham katoti etassa 
pana pañhassa attho ācariyeneva pakāsito. Katham? 


**Sudullabham labhitvāna, pabbajjam jinasāsane; 
Sīlādisangaham khemam, ujum maggam visuddhiyā. 


Yathābhūtam ajānantā, suddhikāmāpi ye idha; 
Visuddhim nādhigacchanti, vāyamantāpi yogino. 


Tesam pāmojjakaraņam, suvisuddhavinicchayam; 
Mahāvihāravāsīnam, desanānayanissitam. 


Visuddhimaggam bhāsissam, tam me sakkacca bhāsato; 
Visuddhikāmā sabbepi, nisāmayatha sādhavo'*ti [visuddhi. 1.2 |. 


Tasmā esa visuddhimaggo visuddhisankhātanibbānakāmānam sādhujanānam 
sīlasamādhipaūiiāsankhātassa visuddhimaggassa yāthāvato jānanatthāya katoti padhānappayojanavasena 
veditabbo. Appadhānappayojanavasena pana catūsu āgamatthakathāsu ganthasallahukabhāvatthāyapi 
katoti veditabbo. Tathā hi vuttam āgamatthakathāsu — 


**Majjhe visuddhimaggo, esa catunnampi āgamānafīhi; 


Thatvā pakāsayissati, tattha yathābhāsitamattham; 
Ieceva me kato”'ti [dī. ni. attha. 1.ganthārambhakathā)j. 

Tannissayo 


Kim nissaya katoti etassapi pañhassa attho ācariyeneva pakāsito. Vuttañhi ettha ganthārambhe — 
**Mahāvihāravāsīnam, desanānayanissita” nti [visuddhi. 1.2]. 
Tathā nigamanepi — 


**Tesam sīlādibhedānam, atthānam yo vinicchayo; 
Paūcannampi nikāyānam, vutto atthakathānaye. 


Samāharitvā tam sabbam, yebhuyyena sanicchayo; 
Sabbasankaradosehi, mutto yasmā pakāsito”'ti [dī. ni. attha. 1.ganthārambhakathāļ. 


Iminā pana vacanena ayamattho pākato hoti — **visuddhimaggam kurumāno ācariyo 
mahāvihāravāsīnam desanānayasankhātā paficannampi nikāyānam porāņatthakathāyo nissāya tāsu 
vuttam gahetabbam sabbam vinicchayam samāharitvā akāsī' ti. Tasmā ya ya ettha padavaņņanā vā 
vinicchayo vā sādhakavatthu vā dassīyati, tam sabbam tassa tassa 
niddhāritapāļipadassanikāyasamvaņņanābhūtāya porāņasīhaļatthakathāto ānetvā 
bhāsāparivattanavaseneva dassitanti veditabbam. Ayampi hi visuddhimaggo na kevalam attano 
fiāņappabhāvena kato, visum pakaraņabhāvena ca, atha kho catunnampi āgamatthakathānam 


avayavabhāveneva kato. Vuttafihi tāsam nigamane — 


**Ekūnasatthimatto, visuddhimaggopi bhāņavārehi; 
Atthappakāsanatthāya, āgamānam kato yasmā. 


Tasmā tena sahāyam, atthakathā bhāņavāragaņanāya; 
Suparimitaparicchinnam, cattālīsasatam hot? *tiādi [dī. ni. attha. 3.nigamanakathāļ. 


Ya pana visuddhimagge maggāmaggatiāņadassanavisuddhiniddese **ayam tava visuddhikathāyam 
nayo. Ariyavamsakathāyam pana” 'tiādinā [visuddhi. 2.717] dve kathā vuttā, tapi mahāvihāravāsīnam 
desanānaye antogadhā imassa visuddhimaggassa nissayāyevāti veditabbāti. 


Takkaraņappakāro 


Kena pakārena katoti ettha anantarapaiīhe vuttappakāreneva kato. Tathā hi ācariyo 
samyuttanikāyato 


**Sīle patitthāya naro sapañño, cittam paññañca bhāvayam; 
Ātāpī nipako bhikkhu, so imam vijataye jata””nti [sam. ni. 1.23] — 

Imam gātham pathamam dassetvā tattha padhānavasena vuttā sīlasamādhipaiitiāāyo visum visum 
vitthārato vibhajitvā akāsi. Evam kurumāno ca paficahipi nikāyehi sīlasamādhipatiāpatisamyuttāni 
suttapadāni uddharitvā tesam atthafica sīhaļatthakathāhi bhāsāparivattanavasena dassetvā tasu vuttāni 
sīhaļikavatthūni ca vinicchaye ca pakāsesi. Visesato pana tasmim kāle pākatā sakasamayaviruddhā 
samayantarā ca bahūsu thānesu dassetvā sahetukam patikkhittā. Katham? 


Tattha hi cariyāvaņņanāyam ''tatra purimā tava tisso cariyā pubbāciņņanidānā dhātudosanidānā 
cāti ekacce vadanti. Pubbe kira itthappayogasubhakammabahulo rāgacarito hoti, saggā vā cavitvā 

idhūpapanno. Pubbe chedanavadhabandhanaverakammabahulo dosacarito hoti, nirayanāgayonīhi 
vā cavitvā idhüpapanno. Pubbe majjapanabahulo sutaparipucchāvihīno ca mohacarito hoti, 
tiracchānayoniyā vā cavitvā idhūpapannoti evam pubbacinnanidanati vadanti. Dvinnam pana dhātūnam 
ussannattā puggalo mohacarito hoti pathavīdhātuyā ca āpodhātuyā ca. Itarāsam dvinnam ussannattā 
dosacarito. Sabbāsam samattā pana rāgacaritoti. Dosesu ca semhādhiko rāgacarito hoti. Vātādhiko 
mohacarito. Semhādhiko vā mohacarito. Vātādhiko rāgacaritoti evam dhātudosanidānāti vadantī ti 
ekaccevādam dassetvā so *'tattha yasmā pubbe itthappayogasubhakammabahulāpi saggā cavitvā 
idhūpapannāpi ca na sabbe rāgacaritāneva honti, na itare va dosamohacaritā. Evam dhatünañca 
yathāvutteneva nayena ussadaniyamo nāma natthi. Dosaniyame ca rāgamohadvayameva vuttam, tampi 
ca pubbāparaviruddhameva. Tasmā sabbametam aparicchinnavacana nti [visuddhi. 1.44] patikkhitto. 
Tam paramatthamaīijūsāya nama visuddhimaggamahātīkāyam ''ekacceti upatissattheram 
sandhāyāha, tena hi vimuttimagge tathā vutta” ntiādinā vaņņitam [visuddhi. tī. 1.44]. 


Vimuttimaggapakaraņam 


Ko so vimuttimaggo nama? Visuddhimaggo viya stlasamadhipaññanam visum visum vibhajitvā 
dīpako eko patipattigantho. Tattha hi — 


**Sīlam samādhi pañña ca, vimutti ca anuttarā; 
Anubuddhā ime dhammā, gotamena yasassinā *ti [dī. ni. 2.186; a. ni. 4.1] — 

Imam gātham pathamam dassetvā tadatthavaņņanāvasena sīlasamādhipaīiiāvimuttiyo visum visum 
vibhajitvā dīpitā. So pana gantho idāni cinarattheyeva dittho, cinabhāsāya ca parivattito (1048-bu-va) 
sanghapālena nāma bhikkhunā. Kena pana so kuto ca tattha ānītoti na pākatametam. Tassa pana 
sanghapālassa ācariyo guņabhadro nāma mahāyāniko bhikkhu majjhimaindiyadesiko, so indiyaratthato 
cinarattham gacchanto pathamam sīhaļadīpam gantvā tato (978-bu-va) cinarattham gato. Tadā so tena 
ānīto bhaveyya [vimuttimagga, visuddhimagga]. 


Tasmiñhi vimuttimagge pubbāciņņanidānadassanam dhātunidānadassanaīca yatheva 
visuddhimagge ekaccevādo, tathevāgatam. Dosanidānadassane pana **semhādhiko rāgacarito, 
pittādhiko dosacarito, vātādhiko mohacarito. Semhādhiko vā mohacarito, vātādhiko rāgacarito ti 
tiņņampi rāgadosamohānam dosaniyamo vutto. Ācariyabuddhaghosena ditthavimuttimaggapotthake 
pana *'pittādhiko dosacarito'*ti pātho ūno bhaveyya. 


Aññanipi bahūni visuddhimagge patikkhittāni tattha vimuttimagge gahetabbabhāvena dissanti. 
Katham? 


Sīlaniddese (1, 8-pitthe) ‘‘aññe pana sirattho sīlattho, sītalattho sīlatthoti evamādināpi nayenettha 
attham vaņņayantī”'ti patikkhitto atthopi tattha gahetabbabhāvena dissati. 


Tathā dhutanganiddese (1, 78-pitthe) **yesampi kusalattikavinimuttam dhutangam, tesam atthato 
dhutangameva natthi, asantam kassa dhunanato dhutangam nama bhavissati, dhutaguņe samādāya 
vattatīti vacanavirodhopi ca nesam āpajjati, tasmā tam na gahetabba ”nti patikkhittam 
paūūattidhutangampi tattha dissati. Mahātīkāyam (1-104) pana **yesanti abhayagirivāsike 


Era 


sandhāyāha, te hi dhutangam nama paññattīti vadantī”' 'ti vannitam. 
Tathā pathavikasinaniddese (1, 144) **patipadāvisuddhi nama sasambhariko upacāro, 


upekkhānubrūhanā nama appana, sampahamsanā nama paccavekkhanati evameke vaņņayantī” ’tiādinā 
patikkhittaekevādopi tattha dissati. Mahatikayam (1, 172) pana ““eketi abhayagirivāsino” ti vannitam. 

Tathā khandhaniddese (2, 80-pitthe) “balarüipam sambhavarūpam jātirūpam rogarūpam 
ekaccānam matena middharūpa "nti evam aññanipi rūpāni āharitvā porāņatthakathāyam tesam 
patikkhittabhāvo pakāsito. Mahātīkāyam *'ekaccānanti abhayagirivāsīna” "nti vaņņitam. Tesu jātirūpam 
middharūpaīica vimuttimagge dassitam. Na kevalam dassanamattameva, atha kho middharūpassa 
atthibhāvopi *'middham nama tividham āhārajam utujam cittajaūicāti. Tesu cittajameva nīvaraņam 
hoti, sesā pana dve arahatopi bhaveyyu' ntiadina sādhito. 


ganthassa patiggahitabhāvo ca sakkā ñatum. Aññanipi pana īdisāni asamānavacanāni bahūni tattha 
samvijjantiyeva, tāni pana sabbāni na sakkā idha dassetum. 


Yebhuyyena panassa karaņappakāro visuddhimaggassa viya hoti. Yā yā hi pāļi 
abhidhammavibhangato vā patisambhidāmaggato vā aññasuttantehi vā ānetvā sādhakabhāvena 
visuddhimagge dassiyati, tatthapi sā sā pāļi yebhuyyena dissateva. Tasu kaficimattam uddharitvā 
anuminanatthāya dassayissāma. 


Ya visuddhimagge (1, 47-pitthe) “pañca sīlāni pāņātipātassa pahānam sīla' 'ntiādikā 
patisambhidāmaggapāļi dassitā, sā vimuttimaggepi dissateva. 


Yañca visuddhimagge (1, 137-pitthe) **samādhi kāmacchandassa patipakkho...pe... vicāro 


vicikicchāyā”'ti vacanam petake vuttanti dassitam, tafica tatthapi tatheva dassetvā **tipetake vutta” "nti 
niddittham. Tipetaketi namañca petakopadesameva sandhāya vuttam bhaveyya. Tattha hi vivicceva 


Yathā ca visuddhimagge (1, 258-pitthe) *'ayampi kho bhikkhave ānāpānassatisamādhi 
bhāvito tiadika pāļi mahāvaggasamyuttakato ānetvā dassitā, tatheva tatthapi. 


Yathā ca visuddhimagge (1, 272-pitthe) *tassāsādimajjhapariyosānam satiyā anugacchato'*tiādi pāļi 
ca (1, 273-pitthe) kakacūpamapāļi ca patisambhidāmaggato ānetvā dassitā, tatheva tatthapi. 


Yathā ca visuddhimagge (2, 69-pitthe) “katama cintāmayā paūīiā” tiādikā ca pāļi **tattha katamam 
āyakosalla' 'ntiādikā ca pāļi (2, 71-pitthe) **dukkhe ñanam atthapatisambhidā” 'tiādikā ca pāļi 
abhidhammavibhangato ānetvā dassitā, tatheva tatthapi. Sabbāpi ca tattha vuttā 


w == 


ekavidhaduvidhadipaññapabhedakatha visuddhimagge vuttakathāya yebhuyyena samanayeva. 


**Yena cakkhupasādena, rüpani manupassati; 
Parittam sukhumam etam, ūkāsirasamūpama' nti [visuddhi. 2.436; dha. sa. attha. 596] — 


Ayampi gatha vimuttimaggepi ayasmata sariputtattherena bhasitabhaveneva dassita. 
Ukasirasamüpamanti padam pana ükasamüpamanti tattha dissati, tañca paramparalekhakanam 
pamādalekhamattameva siya. 


Catūsu saccesu visuddhimagge viya vacanatthato lakkhanato anūnādhikato kamato antogadhanam 
pabhedato upamato ca vinicchayo dassito, so ca yebhuyyena visuddhimaggena [visuddhi. 2.530] 
samānoyeva. 


Yathā ca visuddhimagge (2, 242-245) sammasanaiiāņakathāyam paficannam khandhānam 


atītādiekādasavidhena ca aniccādilakkhaņattayena ca visum visum sammasananayo dassito, tatheva 
tatthapi. Cakkhādijarāmaraņapariyosānesu pana dhammesu dhammavicārapariyosānānam satthiyā eva 

dhammanam aniccadilakkhanattayena sammasananayo tattha dassito. 


Visuddhimagge pana ditthivisuddhiniddese (2, 230-232-pitthesu) vuttā ““yamakam namarupañca... 
pe... ubho bhijjanti paccayā *ti gāthā ca, **na cakkhuto jāyare' tiadika cha gāthāyo ca, **na sakena 
balena jāyare 'tiādikā cha gāthāyo ca vimuttimagge bhangānupassanātiāņakathāyam dassitā. Tasu 
appamattakoyeva pāthabhedo dissati. 


Visuddhimagge (2, 261-2-pitthesu) arūpasattakesu ariyavamsakathānayena vutto kalāpato ca 
yamakato ca sammasananayo vimuttimagge ettheva bhangānupassanātiāņakathāyam dassito. 


Vimuttimagge buddhānussatikathāyam lokavidūti padassa atthavaņņanāyam 
sattalokasankhāralokavasena dveyeva lokā dassitā, na pana okāsaloko yathā visuddhimagge (1, 199- 
200-pitthesu). 


Ettāvatā ca vimuttimaggo nāma gantho kīdisoti sakkā anuminitum. So pana yathā na 
mahāvihāravāsīnam gantho hoti, evam mahāyānikānampi na hotiyeva theravādapitakameva nissāya 
katabhāvato. Yasmā pana tattha na kiñcipi sīhaļadīpikam nāmam vā theravādo vā dissati, tasmā so 
sīhaļadīpe kataganthopi na hoti. Indiyaratthikam pana nāmaīica vohāro ca tattha bahūsu thānesu dissati, 
tasmā indiyaratthe kataganthova bhaveyya. Yasmā cassa petakopadesam nissitabhāvo bahūsu thānesu 
dissati, visesato pana middharūpassa atthibhāvo ca, arahatopi tassa atthibhāvo ca tameva nissāya 
dassīyati, patisambhidāmaggagaņthipade ca petaketi padassa [pati. ma. attha. 1.1.36] 
atthavaņņanāyam *'*suttantapitakatthāya atthakathā petakam mahisāsakānam gantho'*ti vaņņito. Tasmā 
eso vimuttimaggo mahisāsakanikāyikena kato bhaveyyāti amhākam mati. 


Nissayatthakathāvibhāvanā 


Visuddhimaggo pana na kevalam pubbe vuttappakāreneva kato, atha kho vuccamānappakārenāpi. 
Tathā hi ācariyabuddhaghosatthero porāņatthakathāhi samāharitvā bhāsāparivattanavasena dassentopi ya 
yā atthavaņņanā vā vinicchayo vā samsayitabbo hoti, tattha tattha vinayatthakathāyam vuttanti vā (1, 
263), vinayatthakathāsu vuttam, majjhimatthakathāsu panāti vā (1, 70), anguttarabhāņakāti vā (1, 72), 
atthakathācariyānam matānusārena vinicchayoti vā (1, 99), vuttampi cetam atthakathāsūti va (1, 118), 
tam atthakathāsu patikkhittanti vā (1, 134), dīghabhāņakasamyuttabhāņakānam matanti vā, 
majjhimabhāņakā icchantīti vā (1, 267), atthakathāsu vinicchayoti vā, evam tava dīghabhāņakā, 
majjhimabhāņakā panāhūti vā (1, 277), anguttaratthakathāyam pana...pe... ayam kamo vutto, so pāļiyā 
na sametīti vā (1, 309), evam tāva majjhimabhāņakā, samyuttabhāņakā panāti vā (2, 62), 
samyuttatthakathāyam vuttanti vā (2, 63), atthakathāyam panāti vā (2, 80) evam 
tamtamatthavaņņanāvinicchayānam nissayampi vibhāvetvā pacchimajanānam uppajjamānasamsayam 
vinodentoyeva te dassesi. 


Tenimassa visuddhimaggassa karaņakāle sabbāpi sīhaļatthakathāyo ācariyassa santike santīti ca, 
pubbeyeva tā ācariyena sīhaļattherānam santike sutāti ca, tāhi gahetabbam sabbam gahetvā ayam 


visuddhimaggo ācariyena likhitoti ca ayamattho ativiya pākato hoti. Tasmā yam mahāvamse — 


**Sangho gāthādvayam tassa dasi sāmatthiyam tavā” tiādinā *'*gāthādvayameva oloketvā kiūicipi 


aññam potthakam anoloketvā ācariyabuddhaghoso visuddhimaggam akasr ti adhippāyena 
abhitthutivacanam vuttam, tam abhitthutimattamevāti veditabbam. 


Porāņavacanadassanam 


Na kevalam ācariyo atthakathāyoyeva nissayabhāvena dassesi, atha kho **porāņā panāhū” 'tiādinā 

porananam vacanampi dassesiyeva. Tadettha dvāvīsatiyā thānesu dittham [visuddhi. 1.15, 137, 142, 
217, 252, 303; 2.581, 675-676, 689, 706, 736, 745, 746, 749,755, 778, 839]. Ke panete porāņā nama? 
Yāva catutthasangītikālā sangītikāresu pariyāpannā vā tādisā vā mahātherāti veditabbā. Tathā hi 
patisambhidāmagge (292-3-pitthesu). 


**Obhāse ceva ñane ca, pītiyā ca vikampati...pe... 
Dhammuddhaccakusalo hoti, na ca vikkhepam gacchatī ti — 


Evamāgatā gāthāyo idha (273-4-pitthesu) porāņānam vacanabhāvena dassitā. Yadi cima gāthāyo 
sangītikārehi pakkhittā bhaveyyum yathā parivārapāļiyam (3-pitthe) āgatā ācariyaparamparādīpikā 
gāthāyo, tā hi samantapāsādikāyam (1, 46-pitthe) porāņavacanabhāvena dassitā, evam sati teyeva 
sangītikārā porāņāti veditabbā. Atha patisambhidāmaggadesakeneva bhāsitā bhaveyyum, te viya 
garukaraņīyā paccayikā saddhāyitabbakā mahātherā porāņāti veditabbā. 


Samantapāsādikāsumangalavilāsinīādīsu **porāņā pana evam vaņņayantī 
tādisāva ācariyā porāņāti vuttā. 


tiādinā vuttatthānesupi 


Vinayatthakathākaraņam 


Ācariyo pana imam visuddhimaggapakaraņam yathāvuttappakārena katvā aūifiāpi 
tipitakatthakathāyo anukkamena akāsi. Katham? Samantapāsādikam nama vinayatthakatham 
buddhasirittherena ajjhesito mahāvihārassa dakkhiņabhāge padhānagharapariveņe 
mahānigamassāmino pāsāde vasanto akāsi. Sā panesā siripāloti nāmantarassa mahanamarañño 
vīsatimavasse (973-bu-va) āraddhā ekavīsatimavasse (974-bu-va) nitthānappattā ahosi. Tafica pana 
karonto mahāmahindattherenābhatam sīhaļabhāsāya sankhatam mahāatthakatham tassā sarīram katvā 
mahāpaccarīkurundīsankhepaandhakatthakathāhi ca gahetabbam gahetvā sīhaļadīpe yāva 
vasabharājakālā pākatānam porāņa vinayadharamahātherānam vinicchayabhūtam theravādampi 
pakkhipitvā akāsi. Vuttafihetam samantapāsādikāyam — 


**Samvaņņanam tafica samārabhanto, tassā mahāatthakatham sarīram; 
Katvā mahāpaccariyam tatheva, kurundināmādisu vissutāsu. 


Vinicchayo atthakathāsu vutto, yo yuttamattham apariccajanto; 
Tatopi antogadhatheravādam, samvaņņanam samma samarabhissa” nti ca. 


**Mahāmeghavanuyyāne, bhūmibhāge patitthito; 
Mahāvihāro yo satthu, mahābodhivibhūsito. 


Yam tassa dakkhiņe bhāge, padhānagharamuttamam; 
Sucicārittasīlena, bhikkhusanghena sevitam. 


Uļārakulasambhūto, sanghupatthāyako sadā; 
Anākulāya saddhāya, pasanno ratanattaye. 


Mahānigamasāmīti, vissuto tattha kārayi; 
Cārupākārasaficitam, yam pāsādam manoramam. 


Sandacchāyatarūpetam, sampannasalilāsayam; 
Vasatā tatra pāsāde, mahānigamasāmino. 


Sucisīlasamācāram, theram buddhasirivhayam; 

Yā uddisitvā āraddhā, iddhā vinayavaņņanā. 


Pālayantassa sakalam, lankādīpam nirabbudam; 
Rañño sirinivāsassa [siriyā nivāsatthonabhūtassa siripālanāmakassa rañño (vimati, 
antimavitthe)], siripālayasassino. 


Samavīsatime vasse, Jayasamvacchare ayam; 
Āraddhā ekavīsamhi, sampatte parinitthitā. 


Upaddavākule loke, nirupaddavato ayam; 
Ekasamvacchareneva, yathā nittham upāgatā” ti [pari. attha. nigamanakathā] ca. 


Ayañca samantapāsādikā vinayatthakathā adhunā mudditachatthasangītipotthakavasena sahassato 
upari atthapaņņāsādhikatisatamattapitthaparimāņā (1358) hoti, tassā ca ekasamvaccharena nitthāpitattam 
upanidhāya catuvīsādhikasattasatamattapitthaparimāņo (724) visuddhimaggopi antamaso 
chappaficamāsehi nitthāpito bhaveyyāti sakkā itātum. Tasmā yam buddhaghosuppattiyam 
mahāvamsavacanam nissāya **visuddhimaggo ācariyabuddhaghosena ekaratteneva tikkhattum likhitvā 
nitthāpito' ti abhitthutivacanam vuttam, tam takkārakassa abhitthutimattamevāti veditabbam. 


Nanu ca imissam atthakathāyam **sumangalavilāsiniya” ntiādinā visesanāmavasena 
āgamatthakathānam atideso dissati [pārā. attha. 1.15], kathamimissā tāhi pathamataram katabhāvo 
veditabboti? Ācariyassa atthakathāsu aññamaññatidesato, vinayapitakassa garukātabbatarabhāvato, 
mahāvihāravāsīhi visesena garukatabhāvato, sangītikkamānurūpabhāvato, idheva 
paripuņņanidānakathāpakāsanato, nigamane ca pathamam sīhaļatthakathāyo sutvā karaņappakāsanato 
thapetvā visuddhimaggam ayameva pathamam katāti veditabbā. Visuddhimagge pana 
vinayatthakathāyanti vā vinayatthakathāsūti vā majjhimatthakathāsūti vā evam sāmaiifianāmavaseneva 
pākatoyeva. Āgamatthakathānam idhātideso [pārā. attha. 1.15] imissāpi tatthāti [dī. ni. attha. 1.8] evam 
aññamaññatideso pana ācariyassa manasā suvavatthitavasena vā sakkā bhavitum, 
apubbācarimaparinitthāpanena vā. Katham? Ācariyena hi visuddhimaggam sabbaso nitthāpetvā 
samantapāsādikādim ekekamatthakatham karonteneva yattha yattha atthavaņņanā vitthārato 
aiīfiatthakathāsu pakāsetabbā hoti, tattha tattha ““imasmim nama thāne kathessāmī' *ti manasā 
suvavatthitam vavatthapetvā tañca atidisitvā yathāvavatthitathānappattakāle tam vitthārato kathentena tā 
kata vā bhaveyyum. Ekekissāya va nitthānāsannappattakāle tam thapetvā aññañca aññañca tathā katvā 
sabbāpi apubbācarimam parinitthāpitā bhaveyyunti evam dvinnam pakārānamaīitiataravasena 
ācariyassātthakathāsu aññamaññatideso hotīti veditabbanti. 


Āgamatthakathākaraņam 


Sumangalavilāsinim nāma dīghanikāyatthakatham pana ācariyo sumangalapariveņavāsinā 
dāthānāgattherena āyācito akāsi. Vuttam hetametissā nigamane — 


**Āyācito sumangala-pariveņanivāsinā thiraguņena; 
Dāthānāga sangha, ttherena theravamsanvayena. 


Dīghāgamassa dasabala-guņagaņaparidīpanassa atthakatham; 
Yam ārabhim sumangala-vilāsinim nama namena. 


Sa hi mahaatthakathaya, saramadaya nitthita esa” ti [dī. ni. attha. 3. nigamanakatha |. 

Papañcasüdanim nama majjhimanikayatthakatham bhadantabuddhamittattherena pubbe 
mayuradütapattane attana saddhim vasantena ayacito akasi. Vuttam hetametissa nigamane — 


**Āyācito sumatinā, therena bhadantabuddhamittena; 
Pubbe mayūradūtapa,ttanamhi saddhim vasantena. 


Paravādavidhamsanassa, majjhimanikāyasetthassa; 
Yamaham papaūcasūdani-matthakatham kātumārabhim. 


Sa hi mahāatthakathāya, sāramādāya nitthitā esā” ti [ma. ni. attha. 3. nigamanakathā]. 


Sāratthappakāsinim nāma samyuttanikāyatthakatham bhadantajotipālattherena āyācito akāsi. 
Vuttam hetametissā nigamane — 


**Etissā karaņattham, therena bhadantajotipālena; 
Sucisīlena subhāsitassa pakāsayantaiiāņena. 


Sāsanavibhūtikāmena, yācamānena mam subhaguņena; 
Yam samadhigatam puññam, tenāpi jano sukhī bhavatū” ti [sam. ni. attha. 3.5.nigamanakathā]. 


Manorathapūraņim nāma anguttaranikāyatthakatham bhadantajotipālattherena 
dakkhiņaindiyaratthe kaūicipurādīsu ca sīhaļadīpe mahāvihāramhi ca attanā saddhim vasantena āyācito, 
tathā jīvakenāpi upāsakena pitakattayapāragubhūtena vātāhatepi anifijamānasabhāve dume viya 
anifijamānasaddhamme thitena sumatinā parisuddhājīvenābhiyācito akāsi. Vuttam hetametissā nigamane 


**Āyācito sumatinā, therena bhadantajotipālena; 
Kaūcipurādīsu maya, pubbe saddhim vasantena. 


Varatambapaņņidīpe, mahāvihāramhi vasanakālepi; 
Vātāhate viya dume, anifijamānamhi saddhamme. 


Pāram pitakattayasā,garassa gantvā thitena sumatinā; 
Parisuddhājīvenā,bhiyācito jīvakenāpi. 


Dhammakathānayanipuņehi, dhammakathikehi aparimāņehi; 
Parikīļitassa patipa.jjitassa sakasamayacitrassa. 


Atthakatham anguttara,mahānikāyassa kātumāraddho; 
Yamaham cirakālatthiti-micchanto sāsanavarassa. 


Sā hi mahāatthakathāya, sāramādāya nitthitā esa: 
Catunnavutiparimāņāya, pāļiyā bhāņavārehi. 


Sabbāgamasamvaņņana, manoratho pūrito ca me yasmā; 
Etāya manoratha pūraņīti nāmam tato assā” ti [a. ni. attha. 3.11.nigamanakathāļ. 


Imā ca pana catasso āgamatthakathāyo kurumāno ācariyabuddhaghoso 


mahāmahindattherenābhatam mūlatthakathāsankhātam mahāatthakathamyeva bhāsāparivattanavasena 
ceva punappunāgatavitthārakathāmaggassa samkhipanavasena ca akāsi. Vuttafihetam ganthārambhe — 

**Sīhaļadīpam pana ābha,tātha vasina mahāmahindena; 
Thapitā sīhaļabhāsāya, dīpavāsīnamatthāya. 


Apanetvāna tatoham, sīhaļabhāsam manoramam bhāsam; 
Tantinayānucchavikam, āropento vigatadosam...pe... 
Hitvā punappunāgata-mattham attham pakāsayissāmī” *ti. 


Tathā nigamanepi — 


“Sa hi mahāatthakathāya, sāramādāya nitthitā esā” ti [dī. ni. attha. 3.nigamanakathā] ca; 
**Mūlatthakathāsāram, ādāya maya imam karontenā”'ti [dī. ni. attha. 3.nigamanakathā] ca. 
Imāsam sarīrabhūtapāthesu ca samantapāsādikāyam viya *'mahāpaccariyam, kurundiya 'ntiādinā 
vinicchayasamvaņņanābhedappakāsanam na dissati, tathā abhidhammatthakathāsupi. Tenetam fiāyati 
**suttantābhidhammesu mahāatthakathāto añña mahāpaccariādināmikā porāņikā sīhaļatthakathāyo ceva 
andhakatthakathā ca natthī”'ti. Yāva vasabharājakālā (609-653) pana pākatānam sīhaļikattherānam 
vinicchayo ca vada ca vatthūni ca etāsupi dissantiyevāti. 


Abhidhammatthakathākaraņam 


Atthasālinim pana sammohavinodanifica dhātukathādipaūcapakaraņassa atthakathaticāti tisso 
abhidhammatthakathāyo attanā sadisanāmena sotatthakīganthakārakena buddhaghosabhikkhunā 
āyācito akāsi. Vuttafihetam tasu — 


**Visuddhācārasīlena, nipuņāmalabuddhinā; 
Bhikkhunā buddhaghosena, sakkaccam abhiyācito” ti [dha. sa. attha. ganthārambhakathā] ca. 


*"Buddhaghosoti garūhi gahitanāmadheyyena therena kata 
Ayam atthasālinī nama dhammasangahatthakathā”*ti [dha. sa. attha. nigamanakathā] ca. 


** Atthappakāsanattham, tassāham yācito thitaguņena; 
Yatinā adandhagatinā, subuddhinā buddhaghosena. 


Yam ārabhim racayitum, atthakatham sunipuņesu atthesu; 
Sammohavinodanato, sammohavinodanim nama” ti [vibha. attha. nigamanakathā] ca. 


*"Buddhaghosoti garūhi gahitanāmadheyyena therena kata 
Ayam sammohavinodanī nama vibhangatthakathā” 'ti [vibha. attha. nigamanakathāļ ca. 


Imāsu pana tīsu paficapakaraņatthakathāya nāmaviseso natthi āyācako ca na pakāsito, kevalam 
attano saddhāya eva saficoditena ācariyabuddhaghosena sā kata viya dissati. Vuttaiihetam tassā 


nigamane — 


**Kusalādidhammabhedam, nissāya nayehi vividhagaņanehi; 
Vitthārento sattama-mabhidhammappakaraņam satthā. 


Suvihitasannitthāno, patthānam nāma yam pakāsesi; 
Saddhāya samāraddhā, yā atthakathā mayā tassāti ca. 


**Ettāvatā 

Sattappakaranam nātho, abhidhammamadesayi; 
Devātidevo devānam, devalokamhi yam pure; 
Tassa atthakathā esa, sakalassāpi nitthitā” ti [patthā. attha. 19-24.1 | ca. 


*"Buddhaghosoti garūhi gahitanāmadheyyena therena kata 
Ayam sakalassapi abhidhammapitakassa atthakathā”'ti [patthā. attha. 19-24.1| ca. 
Ekacce pana ādhunikā therā **abhidhammatthakathāyo ācariyabuddhaghosena yācito 
sanghapālabuddhamittajotipālādīnam aññataro thero akāsī *ti vadanti. Ayafica nesam vicāraņā, 
atthasālinīsammohavinodanīsu **tā buddhaghosena yācito akasr ti ganthakārena vuttam. Tena ñayati 
**takkārako añño, ācariyabuddhaghoso pana tāsu yācakapuggaloyevā””ti. Āgamatthakathāsu ca 


ācariyabuddhaghosena — 


**Sīlakathā dhutadhammā, kammatthānāni ceva sabbāni...pe... 
Iti pana sabbam yasmā, visuddhimagge mayā suparisuddham; 
Vuttam tasmā bhiyyo, na tam idha vicārayissāmī 'ti [dī. ni. attha. 1.ganthārambhakathā| — 


Evam sīlakathādīnam attanā eva visuddhimagge vuttabhāvo mayātipadena pakāsito. 
Atthasāliniyam pana — 


**Kammatthānāni sabbāni, cariyabhiñña vipassanā; 
Visuddhimagge panidam, yasmā sabbam pakāsita””nti [dha. sa. attha. ganthārambhakathā] — 


Evam mayāti kattupadena vinā vuttam. Tenāpi iiāyati **visuddhimaggakārako añño, 
abhidhammatthakathākārako aiīio'*ti. Kiñcapi abhidhammatthakathāsu abhiyācako buddhaghoso 
bhikkhunāti ca yatināti ca imeheva samaññagunapadehi vutto na therenāti sagāravaguņapadena, tathāpi 
so **visuddhācārasīlena nipuņāmalabuddhinā ti ca, *tadandhagatinā subuddhinā” ti ca imehi 
adhikaguņapadehi thomitattā **visuddhimaggādikārako ācariyabuddhaghosoyevā'*ti sakkā gahetum. So 
hi upasampannakālatoyeva patthāya ganthakovido pariyattivisāradaguņasampanno, tasmifica kale 
ūnadasavasso bhaveyya, tasmā therenāti na vuttoti sakkā gahetunti. 


Tam pana tesam ativicāraņamattameva. Na hi ācariyabuddhaghosatthero **tasmim kāle 
ūnadasavasso ti sakkā gahetum, visuddhimagganigamanepi **buddhaghosoti garūhi 
gahitanāmadheyyena therenā'””ti vacanato, na ca **visuddhācārasīlena, nipuņāmalabuddhinā”*ti vā, 
*tadandhagatinā subuddhinā” ti vā ettakeheva dvīhi dvīhi guņapadehi thomanena suthomito hoti, 
aiīfiadatthu **nippabhīkatakhajjoto samudeti divākaro' *ti thomanam viya hoti. Nanu ācariyena attano 
ganthanigamanesu — 


**Paramavisuddhasaddhābaddhivīriyapatimaņditena 
sīlācārajjavamaddavādiguņasamudayasamuditena 
sakasamayasamayantaragahanajjhogāhaņasamatthena paññaveyyattiyasamannagatena 
tipitakapariyattibhede sātthakathe satthusāsane appatihatafiāāņappabhāvena 
mahāveyyākaraņenā” 'tiādinā — 


Attano anucchavikāni guņapadāni pakāsitāni, soyeva ca porāņasīhaļatthakathāyo sankhipitvā 
abhinavasangahatthakathānam ādikattā pubbangamo, aññe pana abhinavatthakathākārā tasseva 
anuvattitvā avasesamekam vā dve vā atthakathāyo akamsu. Abhidhammatthakathāsu ca yo yo attho 
visuddhimagge vutto, so so yathānuppattatthāne tato gahetvā tatheva vutto. Visesato pana 
paticcasamuppādavibhangakhandhāyatanadhātusaccavibhangavaņņanāsu jhānakathāvaņņanāsu ca 
ayamattho ativiya pākato, yopi ca tattha appako katipayamatto visuddhimaggena visadiso 
samvaņņanābhedo dissati, sopi ābhidhammikānam matānusārena yathā porāņatthakathāyam vutto, 

tatheva vuttoti veditabbo. Yathā ca atthasaliniyam samantapasadikaya vinayatthakathaya atideso 
dissati [dha. sa. attha. 1 akusalakammapathakathā], tatheva samantapasadikayampi atthasāliniyā atideso 
dissateva [pārā. attha. 1.11;]. Yadi ca atthasalint aññena kata bhaveyya, katham tasu aññamaññatideso 
sakkā kātum. Tasmā abhidhammatthakathasu abhiyacako buddhaghoso ācariyena samananamo 
cūļabuddhaghosoti yāvajjatanā acariyaparamparaya gahito sotatthakīganthakārako aññoyeva, na 


= 


acariyamahabuddhaghosatthero. Teneva tattha vuttam **bhikkhunā ti ca **yatinā” ti ca. 


Yadi pana ettakena nittham na gaccheyya, evampi vicaretabbam — kinnu kho sañghapaladayo therā 
visuddhimaggādīnam karanatthaya ācariyabuddhaghosattheram āyācamānā attanā samatthataroti 
saddahantā āyācanti udāhu asaddahantāti? Saddahantāyeva āyācantīti pākatoyevāyamattho. Tathā ca sati 
ācariīyabuddhaghosatthero sayam aññehi samatthatarova samāno kasmā aññam āyāceyya. Na hi 
saddhāsampannassa thāmasampannassa yobbanasampannassa ācariyassa sundarataram 
abhidhammatthakatham kātum bhāriyam bhavissati. Abhidhammatthakathāsu ca vuttavacanāni 
visuddhimaggaāgamatthakathāsu vuttasamvaņņanāvacanehi ekākārāneva honti. Yadi ca 
abhidhammatthakatham añño kareyya, kathamapi tāhi vacanākārassa visadisatā bhaveyya eva. Etāsam 
nigamane ca dassitena *'*buddhaghosoti garūhi gahitanāmadheyyena therena katā” ti vacanena 
**ācariyabuddhaghosena katā” 'tveva pākatā honti, na aññenati. Yepi **afifiena katā” ti vadanti, tepi 
**iminā nama therenā' ti ekamsato dassetum na sakkonti, tathā dassetuiīca lesamattampi 
sādhakavacanam na dissati. Tasmā abhidhammatthakathāyopi idāni ācariyehi cūļabuddhaghosoti 
voharitena buddhaghosena nāma bhikkhunāyācito visuddhimaggavinayāgamatthakathānam kārako 
ācariyamahābuddhaghosattheroyeva akāsīti nitthamettha gantabbanti. 


Yam pana mahāvamse **ācariyabuddhaghoso sīhaļadīpāgamanato pubbe jambudīpe 


m sama? 


vasanakāleyeva atthasālinim akāsī” ti adhippāyena — 
225. *"Dhammasangaņiyākāsi, kaccham so atthasālini””nti — 


Vuttam, tam idāni dissamānāya atthasāliniyā na sameti. Tattha hi ganthārambheyeva 
visuddhimaggam atidisitvā pacchāpi so ca, samantapāsādikā ca bahūsu thānesu atidisīyanti. Tasmā tassā 
ācariyena sīhaļadīpam patvā visuddhimaggatficeva samantapāsādikafica katvā pacchāyeva katabhāvo 
ativiya pākatoti. 


Kankhāvitaraņīatthakathākaraņam 


Kankhāvitaraņim nāma pātimokkhatthakatham ācariyabuddhaghosatthero soņattherena yācito 
mahāvihāravāsīnam vācanāmagganissitam sīhaļapātimokkhatthakathānayam nissāya ekampi padam 
pāļiyā va mahāvihāravāsīnam porāņatthakathāhi vā avirodhetvā akāsi. Tena vuttam tissam 
atthakathāyam — 


**Sūratena nivātena, sucisallekhavuttinā; 
Vinayācārayuttena, soņattherena yācito. 


Tattha safijātakankhānam, bhikkhūnam tassa vaņņanam; 
Kankhāvitaraņatthāya, paripuņņavinicchayam. 


Mahāvihāravāsīnam, vācanāmagganissitam; 
Vattayissāmi namena, kankhāvitaraņim subha”” nti [kankhā attha. ganthārambhakathāļ] ca. 


**Ārabhim yamaham sabbam, sīhaļatthakathānayam; 
Mahāvihāravāsīnam, vācanāmagganissitam. 

Nissaya sa ayam nittham, gata adaya sabbaso; 
Sabbam atthakathasaram, paliyatthañca kevalam. 


Na hettha tam padam atthi, yam virujjheyya paliya; 
Mahāvihāravāsīnam, porāņatthakathāhi vā”'ti [kankhā. attha. nigamanakathā] ca. 


Dhammapadatthakathākaraņam 


Aparāpi tisso atthakathāyo santi khuddakapāthatthakathā dhammapadatthakathā 
suttanipātatthakathā cati, ya tasu dissamānanigamanavasena ācariyabuddhaghoseneva katāti paññayanti. 
Tattha pana vuttavacanāni kānici kānici āgamatthakathāsu vuttākārena na honti. Tasmā eke vadanti 
**netā ācariyabuddhaghosassā”*ti. Ekacce pana **ācariyassa upathambhakattherehi pathamam kata, 
pacchā ācariyena osānasodhanavasena pariyosāpitā vā bhaveyyum, abhidhammatthakatham āyācantena 
cūļabuddhaghosena vā kata bhaveyyu''nti vadanti. 


Tam tathā vā hotu aññatha vā, idāni ekantato vinicchinitum na sukarameva. Tasmā tāsam 
nigamanavacanavaseneva ettha pakāsayissāma. Tasu hi dhammapadatthakatham 
kumārakassapattherena āyācito sirikūtassa (sirikuddassa) rañño pāsāde viharanto paramparābhatam 
sīhaļabhāsāya saņthitam porāņatthakatham pāļibhāsāya āropetvā vitthāragatafica vacanakkamam 
samāsetvā gāthāsu asamvaņņitapadabyafijanāni samvaņņetvā akāsi. Vuttafihi tattha ganthārambhe — 


**Paramparābhatā tassa, nipuņā atthavaņņanā; 
Ya tambapaņņidīpamhi, dīpabhāsāya saņthitā...pe... 


Kumārakassapenāham, therena thiracetasā; 
Saddhammatthitikāmena, sakkaccam abhiyācito...pe... 


Tam bhāsam ativitthāra, gataiica vacanakkamam; 
Pahāyāropayitvāna, tantibhāsam manoramam. 


Gāthānam byafijanapadam, yam tattha na vibhāvitam; 
Kevalam tam vibhāvetvā, sesam tameva atthato. 


Bhāsantarena bhāsissa””nti [dha. pa. attha. 1.ganthārambhakathā] — 
Nigamane ca vuttam — 


**Vihāre adhirājena, kāritamhi kataññuna; 
Pāsāde sirikūtassa, rañño viharatā mayā” ti [dha. pa. attha. 2.nigamanakathā]. 


x == 


Evam sati mahesiyā anayanam samadapanamarabbha tena rañña dinne dhūmarakkhapabbatavihāre 
vasantena sa katati veditabba. Vuttañhetam mahavamse — 


37-212L ohadvara-ralaggama-kotipassavanavhaye; 
Tayo vihāre kāretvā, bhikkhūnam abhayuttare. 


213. Vihāram kārayitvāna, dhūmarakkhamhi pabbate; 
Mahesiyā nayenā'dā, bhikkhūnam theravādina” nti. 

Tassa pana rañño kale sā nitthāpitāti na sakka gahetum. Tassa hi rañño ekavīsatimavasse 
samantapāsādikam nitthāpesi. So ca raja dvāvīsatimavasse divangato. Etthantare sadhikaekavassena 
**catasso ca āgamatthakathāyo tisso ca abhidhammatthakathāyo ayañca dhammapadatthakathā”*ti sabbā 
etā na sakkā nitthāpetunti. 


Paramatthajotikātthakathākaraņam 


Paramatthajotikam nama khuddakapāthassa ceva suttanipātassa ca atthakatham kenacipi 
anāyācito attano icchāvaseneva akāsi. Vuttafihetam khuddakapāthatthakathāya ganthārambhe — 


**Uttamam vandaneyyānam, vanditvā ratanattayam; 
Khuddakānam karissāmi, kesaīici atthavaņņanam. 


Khuddakānam gambhīrattā, kiñcapi atidukkarā; 
Vaņņanā mādisenesā, abodhantena sāsanam. 


Ajjāpi tu abbhocchinno, pubbācariyanicchayo; 
Tatheva ca thitam yasmā, navangam satthusāsanam. 


Tasmāham kātumicchāmi, atthasamvaņņanam imam; 
Sāsanaficeva nissāya, porāņaiica vinicchayam. 


Saddhammabahumānena, nāttukkamsanakamyatā; 
Nāūfiesam vambhanatthāya, tam suņātha samāhitā” ti. 


Bahū pana vicakkhaņā ima ārambhagāthāyo vicinitvā **netam ācariyabuddhaghosattherassa viya 
vacanam hotī''ti vadanti. Ayafica nesam vicinanākāro, ācariyabuddhaghoso hi yam kañci gantham 
sīlādiguņasampannena aññena āyācitova karoti, idha pana kocipi āyācako natthi. Punapi ācariyo 


ma. 


**porāņasīhaļatthakatham bhāsāparivattanavasena karissāmī ti ca *"mahāvihāravāsīnam vācanāmaggam 
nissāya karissāmī ti ca evam patiññam katvāva karoti, idha pana tādisīpi patiñña natthi. Punapi ācariyo 
atigambhīratthānam catunnaficāgamānam abhidhammassa ca samvaņņanārambhepi dukkarabhāvam na 
katheti, idha pana **sāsanam abodhantena mādisenā”'ti attanā sāsanassa abuddhabhāvam pakāsetvā 
**atidukkarā” ti ca katheti. Tasmā **netam ācariyabuddhaghosassa viya vacana’”’nti vadanti. Tam yuttam 
viya dissati, ācariyo hi attano ganthanigamanesu * 'tipitakapariyattippabhede sātthakathe satthusāsane 
appatihatafiāņappabhāvenā” ti attano fiāāņappabhāvam pakāsesi, so **sāsanam abodhantena mādisena 


atidukkarā 'ti īdisam vacanam na katheyyayevāti. 


Jātakatthakathākaraņam 


Jātakatthakathāpi ca ācariyabuddhaghosatthereneva katāti vadanti, kāraņam panettha na dissati. Sā 
pana atthadassittherena ca buddhamittattherena ca mahisāsakanikāyikena ca 
buddhadevattherenāti tīhi therehi abhiyācito mahāvihāravāsīnam vācanāmaggam nissāya katā. 
Imissāpi nāmaviseso natthi. Vuttam himissā ārambhe — 


**Buddhavamsassa etassa, iechantena ciratthītim; 
Yācito abhigantvāna, therena atthadassinā. 


Asamsatthavihārena, sadā suddhavihārinā; 
Tatheva buddhamittena, santacittena vififiunā. 

Mahisasakavamsamhi, sambhūtena nayaññuna: 
Buddhadevena ca tathā, bhikkhunā suddhabuddhinā. 


Mahāpurisacariyānam, ānubhāvam acintiyam; 
Tassa vijjotayantassa, jātakassatthavaņņanam. 


Mahāvihāravāsīnam, vācanāmagganissitam; 
Bhāsissam bhāsato tam me, sādhu gaņhantu sādhavo ti. 


Ettāvatā ca ācariyabuddhaghosattherassa ganthabhāvena pākatāhi sabbatthakathāhi saha 
visuddhimaggassa karaņappakāro vitthārena vibhāvito hoti. 


Sakalalokapatthārakāraņam 


Kissesa visuddhimaggo sakalaloke patthatoti? Parisuddhapitakapāļinissayabhāvato, 
sikkhattayasangahabhāvato, porāņatthakathānam bhāsāparivattanabhāvato, parasamayavivajjanato, 
sakasamayavisuddhito, sīladhutangasamathaabhiiitiāāpatiiāpabhedādīnam paripuņņavibhāgato, yāva 
arahattā patipattinayaparidīpanato, uttānānākulapadabyafijanasankhatabhāvato, suvififieyyatthabhāvato, 
pasādanīyānam ditthānugatāpādanasamatthānam vatthūnatica dīpanatoti evamādīhi anekasatehi guņehi 
esa sakalaloke patthato jāto. 


Ayaiīhi visuddhimaggo sangītittayārūļhaparisuddhapāļipitakameva nissāya pavatto, na 
mahāsanghikādīnam sattarasannam nikāyānam pitakam, napi mahāyānikānam pitakam. Saparivāram 
sikkhattayafīca ettha paripuņņameva sangahetvā dassitam. Vuttaiihetam ācariyena āgamatthakathāsu 
ganthārambhe — 


**Sīlakatā dhutadhammā, kammatthānāni ceva sabbāni; 
Cariyāvidhānasahito, jhānasamāpattivitthāro. 

Sabbā ca abhiññayo, paññasañkalananicchayo ceva; 
Khandhādhātāyatani,ndriyāni ariyāni ceva cattāri. 


Saccāni paccayākāra,desanā suparisuddhanipuņanayā; 
Avimuttatantimaggā, vipassanābhāvanā ceva. 


Iti pana sabbam yasmā, visuddhimagge mayā suparisuddham; 
Vuttam tasmā bhiyyo, na tam idha vicārayissāmī ti. 


Yasmā pana visuddhimaggo catunnam āgamatthakathānam avayavabhāvena kato, tasmā tā viya 
porāņasīhaļatthakathānam bhāsāparivattanavasena ceva punappunāgatamatthānam samkhipanavasena ca 
parasamayavivajjanavasena ca mahāvihāravāsīnam parisuddhavinicchayasankhātassa sakasamayassa 
dīpanavasena ca kato. Vuttafihetam ācariyena — 


** Apanetvāna tatoham, sīhaļabhāsam manoramam bhāsam; 
Tantinayānucchavikam, āropento vigatadosam. 


Samayam avilomento, therānam theravamsapadīpānam; 

Sunipuņavinicchayānam, mahāvihāre nivāsīnam; 

Hitvā punappunāgata-mattham attham pakāsayissāmī ti [dī. ni. attha. 1.ganthārambhakathā] 
ca. 

**Majjhe visuddhimaggo, esa catunnampi agamanañhi; 
Thatva pakāsayissati, tattha yathabhasitamattham. 


Icceva kato tasmā, tampi gahetvāna saddhimetāya; 
Atthakathaya vijānatha, dīghāgamanissitam attha” nti [dī. ni. attha. 1.ganthārambhakathā] ca. 


**Sā hi mahaatthakathaya, saramadaya nitthita esa; 
Ekāsītipamāņāya, pāļiyā bhanavarehi. 


Ekūnasatthimatto, visuddhimaggopi bhāņavārehi; 
Atthappakāsanatthāya, āgamānam kato yasmā. 


Tasmā tena sahāyam, atthakathā bhāņavāragaņanāya; 
Suparimitaparicchinnam, cattālīsam satam hotī ti [dī. ni. attha. 3.nigamanakathā] ca. 


Yadi cāyam visuddhimaggo ācariyena āgamatthakathāyo viya akatvā porāņasīhaļatthakathāyo ca 
anoloketvā kevalam attano fiāāņappabhāveneva kato assa, nāyam āgamatthakathānam avayavoti 
gahetabbo assa, aññadatthu *'āgamatthakathāyo mahātthakathāya sārabhūtā, visuddhimaggo pana na 
tassā sārabhūto, kevalam ācariyassa matiyāva kato” ti evameva vattabbo assa. Yasmā pana tathā akatvā 
pubbe vuttappakāreneva kato, tasmā ayampi visuddhimaggo tāsam āgamatthakathānam karaņākāreneva 
katoti ca, tatoyeva mahātthakathāya sārabhūtoti ca datthabbo. 


Ekacce pana vicakkhaņā ācariyabuddhaghosassa ganthesu uttarapakkhasāsanikānam 
assaghosanāgajjunavasubandhuādīnam bhikkhūnam viya porāņaganthe anissāya attano ñaneneva 
takketvā dassitam dhammakathāvisesam adisvā asantutthacittā evam vadanti **buddhaghosassa aññam 
anissāya attano iiāāņappabhāveneva abhinavaganthuppādanam na passama” ti. Tam tesam 
garahāvacanampi samānam theravādīnam pasamsāvacanameva sampajjati. Theravādino hi evam 
Jānanti **buddheneva bhagavatā sammāsambuddhena desetabbo ceva dhammo paññapetabbo ca vinayo 
anavasesena desito ceva paññatto ca, soyeva dhammavinayo saddhāsampannehi bhikkhūhi ceva 
gahatthehi ca yathāraham patipajjitabbo, na tato añño dhammavinayo takketvā gavesetabbo. Yadi pana 
añño dhammavinayo kenaci takketvā kathito assa, tam tasseva takkino sāsanam hoti na satthu sāsanam. 
Yam yam pana bhagavato dhammavinaye padabyaiijanam atthato apākatam hoti, tattha tattha 
atthakathācariyehi samvaņņitanayena attho gahetabbo, na attanomativasenā” ti. Ācariyabuddhaghoso ca 
tesam theravādīnam aññataro, sopi tatheva jānāti. Vuttaficetam ācariyena — 


**Buddhena dhammo vinayo ca vutto, 
Yo tassa puttehi tatheva ñato; 

So yehi tesam matimaccajantā, 
Yasmā pure atthakathā akamsu. 


Tasmā hi yam atthakathāsu vuttam, 
Tam vajjayitvāna pamādalekham; 
Sabbampi sikkhāsu sagāravānam, 
Yasmā pamāņam idha paņditānam. 


Tato ca bhāsantarameva hitvā, 

Vitthāramaggaīca samāsayitvā...pe... 

Yasmā ayam hessati vaņņanāpi, 

Sakkacca tasmā anusikkhitabbā' ti [pārā. attha. 1.ganthārambhakathāj. 


www.tipitaka.org Vipassana Research Institute 


Page 36 sur 43 


Teneva ācariyo bhagavato dhammavinayam và porāņatthakatham vā anissaya attano ñanena 
takketvā vā attanā paricitalokiyaganthehi gahetvā va na kañci gantham akāsi. Yadi pana tadisam 
kareyya, tam theravādino mahāpadesasutte [dī. ni. 2.188; a. ni. 4.180] vuttanayena ‘‘addhā idam na 
ceva tassa bhagavato vacanam, buddhaghosassa ca therassa duggahita” "nti chaddeyyumyeva. Yato ca 
kho ayam visuddhimaggo porāņatthakathānam bhāsāparivattanādivaseneva ācariyena kato, tatoyeva 
theravādino tam mahāpadesasutte vuttanayena **addhā idam tassa bhagavato vacanam, 
ācariīyabuddhaghosassa ca therassa suggahita” nti sampaticchanti. Tenāpāyam sakalaloke patthato hoti. 


Sīladhutangādīnam vibhāgo ca patipattinayaparidīpanafica pākatameva. Tathāyam visuddhimaggo 
suviifieyyapadavākyehi ceva anākulapadavākyehi ca tantinayānurūpāya pāļigatiyā sutthu sankhato, 
tatoyeva cassa atthopi suviññeyyo hoti. Tasmā tam olokentā viññuno visuddhajjhāsayā khaņe khaņe 
atthapatisamvedino ceva dhammapatisamvedino ca hutvā anappakam pītisomanassam patisamvedenti. 


Anekāni cettha pasādāvahāni mahātissattheravatthuādīni [visuddhi. 1.15] sīhaļavatthūni ca 
dhammasenāpatisāriputtattheravatthuādīni [visuddhi. 1.19] jambudīpavatthūni ca dīpitāni. Tani 
passitvā anussarantānam sappurisānam balavapasādo ca uppajjati, “kada nu kho mayampi īdisā 
bhavissāmā' *ti ditthānugatim āpajjitukāmatā ca uppajjati. 


Evam parisuddhapitakapāļinissayatādīhi anekasatehi guņehi ayam visuddhimaggo sakalaloke 
patthato jātoti veditabbo. Yathā cāyam visuddhimaggo, evam aññapi ācariyena kata 
tipitakasangahatthakathāyo porāņatthakathānam bhāsāparivattanabhāvādīhi guņehi sakalaloke 
patthatāyeva honti. 


Ettāvatā ca pana kimattham katotiādīnampi pafihānamattho vitthārena vibhāvitova hotīti. 
Tatthetam vuccati — 


1. Sambhāvanīyassa sudhīvarāna- 
Mādattadhīritthapadassa yassa; 
Paññadijata lalitā guņābhā, 
Bhāteva lokamhi satam mudāya. 


2. Sa buddhaghosāvhathiraggadhīmā, 
Vidūna maccantasamādarā dā; 
Sabhāvajam byattisasattiladdham, 
Sirim dadhāteva subuddhaghoso. 


3. *"Sambuddhasetthe parinibbutasmim, 
Samvaccharānam dasame satamhi; 
Jāto'*ti ñato vibudhehi buddha- 
Ghosanīkuro pattasamattamānī. 


4. VIññü vidū massa pumaggajāte, 
Safijātatam dakkhiņadesabhāge; 
Ramme ndiyasmim sujanākarasmim, 
Tattatthamesīna' mayam patīti. 


5. Moraņdagāmamthi sa tattha jāto, 
Puññanito vippakulamhi sammā; 
Sūrassa lokatthasamāvahattham, 
Uppajjanāyā dyaruņova ramsi. 

10. 


11. 


12. 


13. 


14. 


15. 


16. 


Samvaddhabuddhī sa pavuddhipatto, 
Ārādhayam iiātigaņam sadeva; 
Vedesu vijjāsu tadaiiiasippa- 
Ganthesvanāyāsapavīņatā' ga. 


Suddhādhimuttīna vivecanena, 
Sārānu sāroti vivificamāno; 
Vedesva sāratta mabujjhi yasmā, 
Tutthim sa nāpajji sutena sena. 


Anvesato tassa pasatthasāram, 
Saddhammasāro savanena laddho; 
Ninnova buddhassa sa sāsanamhi, 
Ussāhajāto pagamāya tattha. 


Dhammābhilāsī sa viroci tattha, 
Samladdhapabbajjupasampadova; 
There pasankamma visuddhathera- 
Vādīnikāyamhi patitapaññe. 


Tadā hi'sum dakkhiņaindiyamhi, 
Nivāsino theriyavamsajātā; 
Tadaiifiavādī ca munī muninda- 
Matam yathāladdhi pakāsayantā. 


Saddhammasārādhigamāya bhiyyo, 
Pāļim samuggaņhi jineritam, sā; 
Jivhaggalīlā manasā' sitā ssa, 
Lakkhīva puññe nivasam babhāsa. 


Evam tamuggaņha mabodhi sammā, 
**Ekāyanoyam suvisuddhiyāti; 
Maggo vivattādhigamāya”* tattho- 
Yyogam samāpajji param parattī. 
Sabhāvapaītiā mahatī ca sattha- 
Ntaropaladdhā vipulāva vijjā; 
Tenassa buddhottisamuddatiņņe, 
Akicchasādhittapabhāva maññā. 


Buddhassa kittīva sukittighoso, 
Vattissate ccassa garū viyattā; 
Atthānvitam nāmamakamsu buddha- 
Ghosoti sambuddhamatangatassa. 


Mayūradūtavhayapattanasmim, 
Nivassa kaūijīvhapurādike ca; 

Sa andhakākhyātasadesiyattha- 
Katham samugganņhi samāhitatto. 


Tāvattakenassa sumedhasassā- 
Santutthacittassa tatuttarimpi; 

18. 

20. 


21. 


22. 


23. 


24. 


25. 


26. 


Sambuddhavāņīsu samattamattham, 
Aññatumiccha mahatī ajāyi. 


Mahāmahindādivasīvarebhi, 
Samābhatā yātthakathā sasārā; 
Satheravādā suvinicchayā ca, 
Tadā vibhātā vata lankayā”sum. 


Pavattimetam vidiya'ssa meta- 
Dahosi **yam nūna bhirāmalankam; 
Alankarontim ratanākaramva, 
Upecca sikkhe tthakathā mahantī. 


Tā bhāsayā sīhaļikāya raccā, 

Tantim samāropya navam kareyyam; 
Evatīhi desantariyāna buddha- 
Mānīnamattham khalu sādhaye”'ti. 


Pure ca lankāgatasāsanam yam, 
Sunimmalindūva himādimutto; 
Pabhāsi, kismiūci tadāūiiavāda- 
Manākulam tā kulatam jagāma. 


Jinamhi nibbānagate hi vassa- 
Satantare sāsanikā samaggā; 
Samānavādā jinasāsanamthi, 
Na koci bhedopi tadā ahosi. 


Pacchā ca saddhammadumāhatebhya- 
Dhammehi vātehi paticca pāpe; 
Jātehi samviggamanā samāya, 
There'sa'muyyogamakamsu daļham. 


Sangītiyo kacca supesalehi, 
Niggayhamānāpi thirehi daļham; 
Chinnāpi rukkhā'ssu punoruhāvā- 


Kāsumva dhammam vinayā ññatha te. 


Nānāgaņā te ca anekavādā, 
Samsaggakārā Jinasāsane sum; 
Vādebhi aññehi jineritebhya- 
Suddhāyamānā vinayafica dhammam. 


Vādā ca vādī pitakāni tesam, 
Lankam malankamva karam payātā; 
Patiggahesum pyabhayādivāsī, 
Naññe mahākhyātavihāravāsī. 


Yathā ca buddhābhihitāva pāļi, 
Tadatthasārā ca vasībhi ñata: 
Na **tedha vokkamma visuddhathera- 

28. 


29. 


30. 


31. 


32. 


33. 


34. 


35. 


36. 


37. 


Jīvamva rakkhimsu satheravadam, 
Tantim tadatthañca saninnayam te; 
Tasmā na sakkāva tadaññavadi- 
Vadebhi hantum cu pagantumaddhā. 


Tamvadasambhedabhayañca maññaya, 
**Duddhāravelāpi bhayehi tantinam; 
Sammohatādīhi bhave” ti potthakam, 
Āropya sammā paripālayimsu te. 


Tadā hi tesam patibāhane raņa- 
Vidamva sikkham jinasāsanaddharo; 
Sa buddhaghoso muni buddhipātavo, 
Gato'si dīpam varatambapaņņikam. 


Lankam upecca sa mahātthakathāņņavassa, 
Pāram param vitaraņe thiraniņņayova; 
Samsuddhavamsajanivāsamahāvihāra- 
Maga mbaramva udayindu pasobhayanto. 


Tasmifica dakkhiņadisāya vast sa tattha, 
Sobham padhānagharasaiifitapāriveņam; 
Pāsāda muttama'makā sujanebhi sebyam, 
Santo mahānigamasāmi suciņņadhammo. 


Sammā ca yogamakarī budhabuddhamitta- 
Therādi' manta mupayāta manūnatante; 
Samsevito vividhaiiāyapabuddhiyā so, 
Suttābhidhammavinayatthakathāsva nūnam. 


Veyyattiyam'sa samaye samayantare ca, 
Paññaya disva vivatamva nihītamattham; 
Therā samaggajinamaggamatā' matāsī, 
Maññimsu naggharatanamva sudullabhanti. 


Viññaya dhammavinayatthayathicchadāne, 
Cintāmaņīti sunirūpitabuddhirūpam; 
Yasse'ttha nicchitamano kavisanghapāla- 
Ttheruttamo janahitāya niyojayī tam. 


**Kiūicāpi santi vividhā patipattiganthā, 
Kesafici kifici tu na buddhamatānusāram; 
Samsuddhatherasamayehi ca te viruddhā, 
Tasmā karotu vimalam patipattigantham””. 


Mettādayambudavanam janabhūmiyam'sa, 
Samvassate ca riyamaggagamagga maggam; 
Samsodhanattha'miti **patthitatheraāsam, 
Pūressa'meta'*miti kāsi visuddhimaggam. 


Vīrānukampasatiyojitabuddhimā sam, 
Oggayha, gayha ca” khilatthakathā satantī; 

Saram sakheda” manapekkhiya sadhukam sa, 
Yam'kāsi, kam nu” dha na rocayate budham so. 


Vutte'ttha bhāvaparamāva sabhāvadhammā, 
Vatthū ca pītisukhavedaniyā nitāva; 
Puņņova sabbapatipattinayehi ceso, 
Pupphābhiphullapavanamva virājate yam. 


Yam passiyāna parikappiya ratnasāra- 
Gabbham visuddhi'mabhiyātu' mapekkhamānā; 
Tam sāra mādiyitu māsu payuttayuttā, 

Disvā hi naggharatanam nanu vajjaye na. 


Kanta padāvali' ha tantinayānusārā, 
Sārātisāranayapanti pasiddhasiddhā; 
Atthā ca santinugamāya tulāyamāno- 
Yyogena mettha hi vina patipatti kā ñña. 


Ābhāti satthu caturāgamamajjhago”yam- 
Atthe pakāsayiha bhāņuva nekadabbe; 
Medhāvipītijananam'sa vidhāna metam- 
Tītafihi yāva kavigocara' massa fiāņam. 


Ditthāva tikkhamati” massa visuddhimagga- 
Sampādanena samupāttasudhīpadebhi; 
Tenassa buddhavacanatthavibhāvanāya, 
Pabyattasatti viditā viditāgamehi. 


Khyātam kavībhi dhigatam yasa'māvahena, 
Therassa suddhamatibuddhasirīvhayassa; 
Lokattha māvikatapatthana mādiyāna, 
Samañca ninnahadayena Janana matthe. 


Sambuddhabhāvaviditeni' minā samanta- 
Pāsādikāvhavinayatthakathā paņītā; 
Sūro'dite viya taya vinayatthamīļhā- 
Mūļhī bhavanti jinanītipathā” dhigantvā. 


Lanka alankatikatāva mahāmahinda- 
Ttherena yā ca vinayatthakathā”bhatā, tam; 
Kantāya sīhaļagirāya girāyamānā, 
Accantakantabahulā munayo pura sum. 


Añña ca paccari-kurundisamaūiitādī, 
Dīpam padīpakaraņī vinayamhi ya’ sum; 
Sangayha tasa makhilatthanaye ca thera- 
Vāde ca muttaratanāniva mekasutte. 


Tāheva sīhaļaniruttiyutaūca tantim, 
Āropiyāna ruciram atha vitthatafica; 
Maggam samāsanavasena yathā samatta- 
Lokena ya garukatā katamānanā' kā. 

Suddhanvayāgathavirā ca visuddhathera- 
Vādī visuddhavinayāgamapujjadhammā; 
Suddham karimsu na yathe'nti tadaññavādā, 
Iecādi'māvikariyā si nidānamettha. 


Yasmim manuññapadapanti subhā subodhā, 
Atthā ca pītisama vimhayatādibhāvī; 

Citrā vicitramatijā kavicittahamsā, 

Tasmā rasāyati tadatthanusārinam yam. 


Accantasāgaranibhā vividhā nayatthā, 
Sante ttha yā su vinayatthakathā purāņā; 
Tāsam yathābhimatapanti sutantikattam, 
Kiñhi'ssa kifici balavīra paticca kātum. 


Uyyoga massa karuņāpahitam paticca, 
Paiiiiāsahāyasahitam balavañca daļham; 
Laddhāva yā nikhilalokamanuūtabhūtā, 
Medhāvinam'nusabhagāva virājate sā. 


Viññubhi ya **vinayasāgarapāratiņņe” , 
Sambhāvitā *'sutaraņāyati sīghavāhā *; 
Iecābhimānitaguņā'jja rarāja yāva, 

Kim yam thiram lahu vinassati duppasayham. 


“Ya byāpinī khilanayassa subodhinī ca, 
Sotūbhi sevitasadātanadhammarangam; 
Katvāna lokapahite saguņe dadhantī, 
Thātū'*ti nattha mupagā tthakathā purāņā. 


Janābhisattāya dayāya codito, 

Vichejja khedam vinayamhi sādhunam; 
Athāgamāna'tthakathāvidhānane, 
Dhuram dadhātum'bhimukhā'si so sudhī. 


Padmamva phullābhinatam subhāņubham, 
Laddhāna phullam tisayā si cetanā; 
Dāthādināgena thiraggadhīmatā, 

Yā patthitā rabbha tadatthasijjhane. 


Dīghāgamatthesu sabuddhivikkama- 
Māgamma sārādhigamā sumangala- 
Nāmānugantāva vilāsinīti yā, 
Samvaņņanā lokahitāya sambhavī. 


Gambhīramedhāvisayāgamamhipi, 
Ārabbha buddhim'sa sunimmalīkatā; 
Viiātabuddhābhimatā bahū Jana, 
Aññatthasadha mahatañhi buddhiyo. 


Sā nītavidvākkhimanā manayta, 
Kantāgame dhammasabhāyate sadā; 

Teneva maññe” ha tirokata taya, 


"as 


Kim sīghaga'iiiatra pathaiifiagāmikā. 


Patvā mahantā' mbara'mambudo yathā, 
Lokatthasādhīpi mahāsayam mati; 
Tasmā'ssa siddha’ tthakathāparamparā, 
Buddhippadānāya” huvum navā navā. 


Buddhādimittam thirasettha muddisam, 
Samvaņņanā cāsi papaūcasūdanī; 
**Sabbatthasāre jinamajjhimāgame, 
Laddhāna pītim sujanā samentu” ti. 


Uppajji **sāratthapakāsinī' ti ya, 
Sa jotipālassa yathābhilāsitam; 
Lokam yathānāmikasāradīpanā, 
Bhātā si sammāpatipannapanthadā. 


Sampūri kātum sa manoratho yaya, 
Anguttarantāgamamatthavaņņanā; 
Tannāmadheyyam sujanaīica jīvakam, 
So jotipālafica pasatthadhītimam. 


Uddissa yam kāsi pavīņatam karam, 
Buddhādisamsebyasumaggadassane; 
Saddhammapupphāna' vanāyitā si sā, 
Vidvālisanghassa sadāvagāhaņā. 


Yena ttaladdhim pajahantu sādhavo, 
Dubbodhadhamrme ca sabhāvadīpane; 
Bujjhantu, iccāsi bhidhammasāgaro, 
Tatthā' vatāram sukarena sādhinī. 


Medhāvilāsā ssa huvu tthasālinī, 
Kanta ca sammohavinodanīti ya: 
Tā buddhaghosoti satulyanāmika- 
Māgamma jātā sujanatthasādhinī. 


Añña ca paūicatthakathā”bhidhammaje, 
Bhāve nidhāye ttha yathā”ssu suttarā; 
Gambhīramatthesu paviddhabuddhitam, 
Sampādanī satthu'tulattadīpanī. 


Soņāvhatherassa paticca yācanam, 

Tā yāya kankhā vitaranti bhikkhavo; 
Ya pātimokkhamthi, tadanvayāvhayam, 
Samvaņņanam kāsi sa dhīmatam varo. 


Samattalokatthavibhāvirafijanā, 

Kate minā dhammapadassa vaņņanā; 
Thiram samuddissa kumārakassapam, 
Satam manam pītipaphullitam yayā. 

Añña”ssa ya suttanipāta-khuddaka- 
Pāthatthadātā paramatthajotikā; 
Samvaņņanā jātakatanti maņdanā, 
Tā honti lokassa hitappadīpinī. 


Nissesalokamhi pacāraņicchā, 
Lankāgatāna tthakathāna maddhā; 
Ya theravādīna' mapūri buddha- 
Ghosaggatherassa pabhāvaladdhā. 


Bhaddam'sa namañca, guna manuñña, 
Samaggagāmī nukaronti tesam; 
Sasankasūrā hi sadātanā ye, 

Lokam pamodaīica karam caranti. 


Subuddhaghosassa vibhāvisatti- 
Pabyatti' mārabbha thirāsabhassa; 
Samaggaloko hi sutheravāde, 

Manam pavaddhesi anaññajatam. 


Buddhoti namam bhuvanamhi yāva, 
Subuddhaghosassa siya na kifīhi; 
Laddhā hi sādhūbhi mahopakārā, 
Mahagghavittāniva tamsakāsā. 


Khīyetha vaņņo na samuddhatopi, 
Nanva'ssa nekā hi guņā anantā; 

Ko nu'ddhareyyā” khilasāgarode, 
Tathāpi maññantu sudhī sadā teti. 


Chatthasangītibhāranitthārakasanghasamitiyā pakāsitāyam 


Visuddhimagganidānakathā nitthitā. 

